„Njujork tajms“: Zašto bi Srbija beskrajno čekala Evropsku uniju kada uvek može da se okrene Kini?! | DNEVNE\nU tekstu iz novog broja, koji je objavljen uz „Nedeljnik„, podseća se da je „sukob komunističkog Istoka i kapitalističkog Zapada u 20. veku bio, ostavljajući ideologiju na stranu, sukob dveju supersila“, a da je „globalni konflikt danas mnogo manje statičan“ i da smo „svedoci nove Velike igre„.\n„Za razliku od Velike igre iz 19. veka između Britanskogi Ruskog carstva, koja je kulminirala sukobom za dominaciju nad Avganistanom, današnja Velika igra je globalna, kompleksnija i opasnija. Nazovite je Igrom trojke. U njoj učestvuju tri glavna igrača – Rusija, Kina i Zapad koji se takmiče na tri načina: geografski, intelektualni i ekonomski. I na tri mesta se ove sile sukobljavaju: Sirija, Ukrajina i Pacifik“, piše u tekstu „Njujork tajmsa„.\nNavodi se da se „mnogi od sukoba koji obeležavaju naše vreme mogu definisati nekom kombinacijom ova tri seta“.\n„U različitim stepenima, vlade i građani su postali skeptični u pogledu toga da li su liberalna demokratija i posleratni internacionalizam bili, i da li će biti, pravi izbor za njih. Za sve one koji sumnjaju, Kina i Rusija se izdvajaju kao alternativni modeli i odbrambene sile koje nude nove aranžmane za bilateralna i multilateralna savezništva“, navodi list.\n„Njujork tajms“ dalje ocenjuje da „dok Rusija nudi vojnu surovost, Kina nudi trgovinsku raznovrsnost“.\n„Za razliku od Zapada, Kina ne dozvoljava da joj ljudska prava i vladavina zakona stanu na put investicijama. Krajem 2017, Peking je povećao investicije u Ukrajinu, saopštivši da je ona važan građevinski blok na njihovom novom Putu svile ka Evropi. Vlada u Kijevu koji je preplavljen korupcijom već je rado saopštila da će 2019. biti ‘Godina Kine’ u Ukrajini“, navodi se u članku.\nNjujorški dnevnik „uzima za primer“ i Balkan.\n„Kao premijer neke balkanske države možete beskonačno da čekate Evropsku uniju da vas pusti u klub pod uslovom da se držite strogih standarda i sprovedete njene zakone i regulative na 80.000 strana. Ili biste mogli da se okrenete kineskim investitorima koji ne haju za te stvari. Kineski predsednik Si Djinping je 2016. tri dana proveo u državnoj poseti Srbiji. Godinu dana ranije, nemačka kancelarka Angela Merkel je tamo provela nekoliko sati“, piše u tekstu.\nNavodi se da su „kineske kompanije od tada u Srbiji kupile najveću čeličanu, međunarodni aerodrom u Tirani, u Albaniji, i veliku termoelektranu u Rumuniji i iznajmile deo luke u Pireju, Grčka“.\n„Peking i Moskva dele strateški cilj: smanjenje uticaja Zapada u vetu. Kina ima novac kojim podmazuje nove saveze, a Rusija politički otrov koji slabi stare. One su savršen spoj“, ocenjuje američki list.\nDnevnik navodi da „kao i tokom Velike igre u 19. veku, Kremlj ne treba da brine o kritici javnosti kod kuće dok u inostranstvu forsira neliberalnu agendu“ i da „baš naprotiv, takvo ponašanje samo doprinosi snazi režima ruskog predsednika Vladimira Putina“.


Predavanje o urbanom pčelarstvu u sredu, 1. juna u Nišu – Radio Koprijan\nhome Društvo, Vesti Predavanje o urbanom pčelarstvu u sredu, 1. juna u Nišu\nPredavanje o urbanom pčelarstvu u okviru obeležavanja EU zelene nedelje, u organizaciji EU info kutka Niš, Abmasade Francuske u Srbiji i Francuskog instituta u Nišu biće održano u sredu, 1. juna od 12h, te organizatori pozivanje sve zainteresovane da uzmu učešća i prisustvuju predavanjima. Predavanje će biti organizovano u prostorijama EU info kutka u Nišu (Voždova 5), kao i putem Zoom platforme za sve registrovane pratioce.\nUrbano pčelarstvo je praksa kojom se poboljšava životna sredina gradova i smanjuje negativan uticaj na naš svakodnevni život. Brigom o ponekoj košnici na krovovima naših zgrada, institucija, kompanija ili u gradskim parkovima i dvorištima zapravo doprinosimo očuvanju biodiverziteta biljaka, pčela i prirode.\nCilj predavanja je da se ekološki svesnim građanima svih uzrasta i društveno odgovornim firmama ukaže na značaj zdrave životne sredine i uticaja koje urbano pčelarstvo ima na nju, kao i da se omogući veza između pčelara, institucija, kompanija i pojedinaca kako bi svi oni pospešili razvoj ove vrste pčelarastva u ovom kraju.\nProjekat „Zelena ambasada“, pokrenut 2015. godine predstavlja globalni i progresivan pristup kroz koji francuska diplomatska predstavništava širom sveta aktivno i direktno doprinose očuvanju životne sredine.\nDogađaj se organizuje u okviru EU Zelene nedelje 2022 koja će trajati od 30. maja do 5. juna 2022. godine sa ciljem promovisanja rezultata pomoći koju Srbiji pružaju Evropska unija i njene države članice u oblastima Zelene agende za Zapadni Balkan, cirkularne ekonomija, borbe protiv zagađenja i očuvanja biodiverziteta.Uz finansijsku podršku EU, Srbija radi na razvoju i primeni planova za zaštitu životne sredine na strateškom nivou ‒ održivi sistem zaštite životne sredine koji stvara zdravije okruženje i podiže kvalitet života, kažu organizatori ovog dešavanja.


BIZIT 2020: Rad i školovanje u doba nove realnosti – a&s Adria Magazine\nAutor a&s Adria 30 Septembra, 2020 277 Nema komentara\nOkolnosti u kojima poslujemo, živimo i školujemo našu decu i omladinu poslednjih meseci su temu online obrazovanja i učenja na daljinu kao i rada od kuće podigle u sam vrh interesovanja javnosti, što je organizatore konferencije BIZIT motivisalo da upravo ovu temu istaknu kao ključnu u programu predstojećeg događaja. Najveća regionalna biznis konferencija, BIZIT, će biti održana 4. i 5. novembra u Beogradu, a za sve zainteresovane učesnike iz Federacije BiH biće omogućeno interaktivno online učestvovanje.\nPandemija COVID-19 uticala je na obrazovne sisteme širom sveta, što je dovelo do skoro potpunog zatvaranja škola, univerziteta i fakulteta. Većina vlada širom sveta privremeno je zatvorila obrazovne institucije u pokušaju da zaustavi širenje COVID-19. U nedavnom UNESCO istraživanju navodi se da je približno 1,277 milijardi učenika trenutno pogođeno zbog zatvaranja škola kao odgovor na pandemiju. Prema podacima UNICEF-a, 46 zemalja trenutno sprovodi kompletna zatvaranja, a 27 sprovodi lokalno zatvaranje, što utiče na oko 72,9% svetske đačke i studentske populacije, dok su trenutno otvorene škole u 72 države.\nTakođe, pandemija je dovela do neočekivanog ubrzavanja promene organizacije rada. Većina zaposlenih je u situacijama najstrože izolacije radila iz svojih dnevnih soba, trpezarija i terasa, koristeći mobilne telefone, iPad uređaje i privatne računare za pristup podacima koji se nalaze na zaštićenim kompanijskim mrežama. Da li su i u kojoj meri kompanije bile spremne za ovakav način rada? Da li su bile svesne bezbednosnih rizika i načina na koje može biti ugrožena sigurnost važnih podataka, a samim tim i sigurnost procesa koji se obavljaju unutar kompanije? Da li imamo adekvatan plan i program za učenje na daljinu i kako će se to odraziti na buduće stručnjake, pre svega u oblasti IT-ja? Odgovore na ova i slična pitanja pružiće učesnici panela „Najlepše je kod kuće“ među kojima će biti predstavnici velikih kompanija koji su se uspešno transformisali i oni koji imaju rešenja za remote rad.\nNa ovogodišnjoj dvodnevnoj konferenciji posvećenoj digitalnoj transformaciji u novoj realnosti posetioci će imati prilike da čuju predavanja eminentnih stručnjaka iz oblasti IT-ja i biznisa, kao što su Prof. dr Dejan Šoškić, redovni profesor Ekonomskog fakulteta u Beogradu, Boris Vukić, konsultant u Adizes SEE Institut, Vojislav Žanetić, kreativni direktor i suvlasnik marketing agencije B.C.A. MOSAIC i mnogi drugi. Za online praćenje broj učesnika nije ograničen i za njih će biti organizovan interaktivni video prenos u realnom vremenu. Svi koji budu pratili preko ekrana moći će tokom prezentacija da postavljanju pitanja predavačima kroz chat servise i da učestvuju u nagradnom kvizu.


EU usvojila rezoluciju o strukturalnom dijalogu sa mladima o participaciji mladih – STUDOMAT.ba\nEU usvojila rezoluciju o strukturalnom dijalogu sa mladima o participaciji mladih\nEvropska unija krajem novembra 2012. godine je usvojila posebnu rezoluciju o pregledu strukturalnog dijaloga sa mladima o participaciji mladih u demokratskom životu u Evropi.\nRiječ je o dokumentu koji navodi uspjehe u posljednjih 18 mjeseci zajedničkog rada EU institucija, zemalja članica te omladinskih struktura po pitanju učešća mladih, te poziva zemlje članice na nekoliko konkretnih mjera u narednom periodu:\nparticipacija mladih u odlučivanju na svim nivoima (od općinskog do evropskog) treba da bude podržana i novim metodama i instrumentima kao što su socijalne mreže i alati e-participacije. –\nomladinske organizacije, strukture za informiranje i savjetovanje mladih te profesionalni omladinski radnici trebaju biti prepoznati kao bitni kanali za razvoj vještina i kompetencija mladih, posebno onih u riziku i sa manje mogućnosti;\npotrebno je podržati omladinske aktivnosti na svim nivoima čiji je fokus participacija i interkulturalni dijalog mladih iz EU i ne-EU zemalja.\nesencijalno je uspostaviti omladinske prostore vođene od strane omladinskih radnika, gdje bilo koja mlada osoba, uključujući i one neorganizirane i sa manjim mogućnostima, mogu da se susretnu, kreiraju i uključe se u projekte.\nStudenti iz regije udružuju se da bi lakše…\nUNSA: Promotivna turneja Erasmus Mundus programa na sarajevskim…


Miletić: Vlast ima skandalozan rečnik koji koristi u javnom govoru prema novinarima - Nova ekonomija\nMiletić: Vlast ima skandalozan rečnik...\nMiletić: Vlast ima skandalozan rečnik koji koristi u javnom govoru prema novinarima\nMiroslav Miletić FOTO:N1\nAutor radio emisije Iz glave Miroslav Miletić ocenio je u Novom danu da vlast ima skandalozan rečnik koji koristi u javnom govoru prema novinarima, te da nikada niste sigurni da neko neće, kada to čuje, na ulici da vam priđe i da vam zvekne šamar ili motku o glavu.\nGovoreći o tome da li je bezbedno biti novinar u Srbiji, kaže da nikada i nije bilo.\n"Oni koji bezrezervno podržavaju vlast, oni žive lepo, međutim, ljudima koji žele na bilo koji način da kritički govore, ne da budu protiv vlasti, njima nije sigurno, njima se radi o glavi. Ne radi se o glavi kao nekad, postoji mnogo bolji mehanizam koji su ovi usavršili, jedan fini ekonomski pritisak, da nemaš dovoljno sredstava da radiš ono što radiš", ocenio je.\nIstiče da vlast ima rečnik koji koristi u javnom govoru prema novinarima.\n"Ne znam kako bih ga okarakterisao, to je skandalozno. Nikada niste sigurni da neko neće na ulici, kada to čuje, da vam priđe i da vam zvekne šamar ili motku o glavu i to jeste osnovni problem, ne samo da nisu bezbedni, nisu poštovani novinari, a najviše to nepoštovanje izražavaju ovi koji su na vlasti. Vlast je toliko osetljiva na novinare, više na novinare, nego na ne znam ni ja šta", rekao je Miroslav Miletić, dodajući da misli da je vrlo mala solidarnost među novinarima.\nGovoreći o protestima zbog cene goriva u Kragujevcu, Miletić je rekao da je bio određeni naboj, a onda je dan po dan to splašnjavalo.\n"Nisam baš najbolji za to, niti imam auto, niti znam da vozim, ali svih nas se tiče cena goriva. Imam mnogo prijatelja koji kažu da nikad dizel nije bio skuplji od benzina", kaže on.\nDodao je da su se ljudi organizovali preko Fejsbuk grupa, da ih nije organizovala opozicija.\n"Kragujevac je relativno mali grad, vidi se da to nisu ljudi koje znaš, nisu ljudi koji su u nekim strankama, nije tu bilo političara, nisu to organizovali", kaže Miletić.\nIstiče da su protesti devedesetih godina bili drugačiji, sa drugim razlogom i u potpuno drugom vremenu.\n"Ovde je stvar koja se tiče svakodnevice, cene goriva, koju vlast može da reši. Mogu da sednu, za pola sata se dogovore, da se to otkuca i objavi u službenom listu. Mogu, ali ne moraju. Sad je kao MMF taj zli lik koji ne da da cena goriva padne", ocenio je.\nKaže da smatra da je najveći problem to što skup nije prijavljen,\n"Kada se skup prijavi, onda imaš protest, izbijaš vlastima argument iz ruke, da mogu da te nazivaju izdajicom, neradnikom. Svako ima pravo da protestuje, da izrazi svoje mišljenje", kaže on.\nGovoreći o slučaju rektora iz Kragujevca, kaže da je on dugo bio tema samo jedne novine, što je za njega bio znak da je to kampanja.\n"Sada je vrag odneo šalu. Sprema se sednica Saveta Univerziteta u Kragujevcu, jer je odlukom Šarčevića smenjen rektor, ali nije smenjen Savet. Savet predlaže novog rektora, ja mogu da pretpostavim koga će da predlože", kaže on.\nIstiče da je ključna stvar da je na gubitku Univerzitet u Kragujevcu, koji ima odlične rezultate i odlične studente.\n"Nebojša Arsenijević je izuzetan stručnjak u svojoj oblasti, kao lekar, svi će reći da je najbolji. Sad, kakav je on ovako kao osoba, kao osoba je drugačiji tip", kaže on.\nDodaje da se ovo odrazilo na ugled Univerziteta, što je, kako kaže, najgora stvar koja je mogla da se desi.\n"Imate smanjen upis studenata na Univerzitet u Kragujevcu u junskom roku, cela situacija je dovela do toga, pada ugled Univerziteta, tek što se malo povadio od afere Indeks", kaže Miletić.


Morello Forni - Promac.hr\nKrušna peć za pizzu L / LP100\nKrušna peć za pizzu izvedena od vatrostalnog materijala sa visokim postotkom aluminija i garancijom od 10 godina, kapaciteta 4 x Ø30 pizze.\nKrušna peć za pizzu L / LP150\nKrušna peć za pizzu izvedena od vatrostalnog materijala sa visokim postotkom aluminija i garancijom od 10 godina, kapaciteta 10 x Ø30 pizze.\nKrušna peć za pizzu L / LP180\nKrušna peć za pizzu izvedena od vatrostalnog materijala sa visokim postotkom aluminija i garancijom od 10 godina, kapaciteta 15 x Ø30 pizze.\nKrušna peć za pizzu na drva sa plinskim grijačem MIX 130\nKrušna peć za pizzu na drva sa dodatkom plinskog grijača donje površine, izvedena od vatrostalnog materijala sa visokim postotkom aluminija i garancijom od 10 godina, kapaciteta 9 x Ø30 pizze.\nKrušna peć za pizzu na drva sa plinskim grijačem MIX 150\nKrušna peć za pizzu na drva sa dodatkom plinskog grijača donje površine, izvedena od vatrostalnog materijala sa visokim postotkom aluminija i garancijom od 10 godina, kapaciteta 12 x Ø30 pizze\nKrušna peć za pizzu sa plinskim grijačem PG75\nKrušna peć za pizzu na plin izvedena od vatrostalnog materijala sa visokim postotkom aluminija i garancijom od 10 godina, kapaciteta 2 x Ø30 pizze.\nKrušna peć za pizzu sa plinskim grijačem PG100\nKrušna peć za pizzu na plin izvedena od vatrostalnog materijala sa visokim postotkom aluminija i garancijom od 10 godina, kapaciteta 4 x Ø30 pizze.\nKrušna peć za pizzu sa plinskim grijačem PG130\nKrušna peć za pizzu na plin izvedena od vatrostalnog materijala sa visokim postotkom aluminija i garancijom od 10 godina, kapaciteta 8 x Ø30 pizze.\nRotacijska plinska peć za pizzu na drva MR 150\nKrušna peć za pizzu na drva sa dodatkom plinskog grijača donje rotacijske površine, izvedena od vatrostalnog materijala sa visokim postotkom aluminija i garancijom od 10 godina, kapaciteta 14 x Ø30 pizza.


Izbegavajući poremećaj ličnosti - Psihocentrala\nŠta je izbegavajući poremećaj ličnosti?\nIzbegavajući poremećaj ličnosti se odlikuje dugogodišnjim osećanjem neadekvatnosti, ekstremnom osetljivošću na ono što drugi misle o njima, i društvenom inhibicijom. To se obično manifestuje u ranom odraslom dobu i uključuje većinu od sledećih simptoma:\nKako dijagnostikujemo izbegavajući poremećaj ličnosti?\nPoremećaje ličnosti kao što je izbegavajući poremećaj ličnosti obično dijagnostikuje specijalista za mentalno zdravlje, kao što je psihijatar ili psiholog. Lekari opšte prakse nisu specijalizovani da dijagnostikuju ovaj poremećaj. Dakle ako se prvobitno obratite svom izabranom lekaru opšte prakse o ovom problemu, on bi trebalo da Vas uputi specijalisti za mentalno zdravlje na dijagnostiku i dalje lečenje. Ne postoji laboratorijska analiza ili genetski test koji se može primeniti za postavljanje dijagnoze ovog poremećaja.\nMnogo ljudi sa izbegavajućim poremećajem ličnosti retko traži pomoć. Ljudi sa poremećajem ličnosti često ne traže tretman sve dok poremećaj ne počne znatno da ih ometa ili da na neki drugi način utiče na njihov život. To se najčešće dešava kada se iscrpe odbrambeni resursi osobe za nošenje sa stresom i drugim životnim okolnostima.\nDijagnozu izbegavajućeg poremećaja ličnosti postavlja specijalista za mentalno zdravlje upoređujući Vaše simptome sa gore navedenim i donosi odluku da li Vaši simpotomi ispunjavaju kriterijume za dijagnostikovanje ovog poremećaja.\nIstraživači danas ne znaju šta uzrokuje izbegavajući poremećaj ličnosti. Postoje mnoge teorije, međutim, samo o mogućim uzrocima izbegavajućeg poremećaja ličnosti. Većina stručnjaka se slaže sa biopsihosocijalnim modelom uzročnosti – pod ovim se podrazumeva da se uzrok mora potražiti u celokupnoj životnoj istoriji osobe. Naime, uzrok se najverovatnije može pripisati spletu bioloških, genetskih faktora, zatim socijalnih (način na koji je osoba u ranom detinjstvu uspostavljala svoje prve relacije sa roditeljima kao i sa drugom decom) i psiholoških (temperament koji oblikovan sredinom u kojoj je osoba odrastala, kao i naučeni koping mehanizmi). Odavde možemo zaključiti da nije dovoljan jedan faktor za nastanak poremećaja, već kompleksno, isprepletano delovanje svih navedenih faktora.. Ako osoba ima ovaj poremećaj ličnosti, postoji velika mogućnost da poremećaj naslede deca.\nTretman izbegavajućeg poremećaja ličnosti\nTretman izbegavajućeg poremećaja ličnosti obično podrazumeva dugoročnu psihoterapiju uz pomoć terapeuta koji ima iskustva u lečenju ove vrste poremećaja ličnosti. Lekovi se takođe mogu prepisati da pomognu kod određenih simpotoma (antidepresivi SSRI su posebno efikasni). Dok neki ljudi sa ovim poremećajem mogu da podnesu dugotrajnu terapiju, većina ljudi sa ovakvim problemom ide na terapiju tek kad osete veliki stres, što obično pogoršava simptome poremećaja te se treba javiti što ranije svom lekaru.\nSledeći tekstStrah od mraka


UDARNA VEST, PSŽ NIJE USPEO - MESI ODABRAO NOVI KLUB Francuzi otkrili sa kojom ekipom se dogovorio Argentinac, većini se NE DOPADA izbor - Sportal\nP. L. - Vest objavljena: 22:06 - 28.08.2020\nFrancuski "L'Ekip" ove večeri objavio je bombastične informacije, navodno iz tabora Pari Sen Žermena koji je dobio odričan odgovor od Mesija.\nAli ne Lionela, već njegovog oca Horhea koji se Parižanima zahvalio na ponudi i rekao kako se njegov sin dogovorio sa čelnim ljudim Mančester sitija te da će tamo nastaviti karijeru, tvrdi ovaj list.\nDok se isčekuje zvaničan raskid ugovora sa Barselonom, trguje se informacijama gde bi mogao da nastavi karijeru argentiski napadač. Francuzi pišu kako to ipak neće biti Pariz, već Mančester gde se Mesi već dogovorio sa Sitijem tvrdi Horhe Mesi.\nPSŽ je upravo preko Horhea želeo da ubedi fudbalera da dođe u njihove redove, međutim bezuspešno.\n- Horhe je navodno kontaktirao direktora PSŽ-a, Leonarda, i obavestio ga da je njegov sin već doneo odluku i napravio potez, piše "L'Ekip".\nĐOKOVIĆ U TUNELU KA MEČU SAZNAO BITNE VESTI Uskoro bi mogao da OSVETI srpskog tenisera u Njujorku\nAko je verovati glasinama iz Francuske, uzalud je bilo kom klubu da pokuša da dođe do PSŽ-a.\nEvropski fudbal Lionel Mesi FK PSŽ Horhe Mesi Mančester siti


Upijanje kosmičke svetlosti — Yoga & Pilates — Stranica 1 od 4 — Lovesensa.rs\nUpijanje kosmičke svetlosti\nSangejzing je jedinstvena tehnika jer nema posebnih kurseva, nema gurua i svako može da je upražnjava onda kada mu to odgovara.\nSve religije i sve kulture sadržale su verovanje u Sunce vekovima unazad, pa i sangejzing ili, kako se drugačije zove, solarnu joga metodu koja je poznata već nekoliko hiljada godina. Međutim, tek poslednjih dvadesetak godina ova metoda se ponovo širi po svetu. Sve je veći broj onih koji se bave sangejzingom i koji su drastično poboljšali svoje opšte zdravstveno stanje zahvaljujući jednostavnom gledanju u Sunce. Poznato je i da veliki deo populacije, posebno oni koji žive na severu, pati od stanja koje zovemo "zimski bluz" jer u periodima kada dugo nema Sunca, ljudi osećaju tugu, mentalnu tupost i često padaju u depresiju. Već sama ova činjenica jasno ukazuje na to da je Sunčeva energija od neprocenjive važnosti za zdravlje, ali je pravo pitanje u kojoj meri i na koji način mi koristimo ovaj neiscrpni izvor (besplatne) energije.\nNaučeni smo i učeni decenijama da je gledanje u Sunce štetno, da se tako oštećuje vid, ali sada postoje neoborivi dokazi koji govore u prilog tezi da se gledanjem u Sunce, onda kada je to bezbedno, poboljšava pre svega psihičko zdravlje, koje je osnov za fizičko blagostanje i da se istovremeno poboljšavaju sve vitalne funkcije u organzimu. Sangejzing je jedinstvena tehnika i zbog toga što nema posebnih kurseva, nema gurua i svako može da je upražnjava onda kada mu to odgovara, naravno uz poštovanje određenih pravila i principa.\nO metodi gledanja u Sunce i svim dobrobitima koje Sunce ima na ljudski organizam razgovarala sam sa doktorkom Slađanom Velkov, koja je godinama proučavala uticaj Sunca na zdravlje. Doktorka Velkov je svoju karijeru počela kao doktor klasične medicine, međutim nakon nekoliko godina rada u Makedoniji, u Vranju, a zatim i u bolnici u Kuvajtu, shvatila je da klasična medicina često ne može da pomogne. Problem sa klasičnom medicinom je što tretira simptome koji su zapravo samo posledica, umesto da se otklanjaju uzroci koji dovode do zdravstvenih problema. Kada je njena svekrva primila vakcinu protiv gripa, nakon čega joj se zdravlje naglo pogoršalo, rešila je da se dublje pozabavi alternativnim metodama lečenja. Tako je prvo počela da proučava lečenje sirovom hranom, pa ju je to kasnije odvelo i do revolucionarne metode koja poboljšava zdravlje - sangejzinga.\n"Naši preci su ustajali sa Suncem i vraćali se tek kada bi zašlo. Međutim, mi danas imamo potpuno drugačiju sliku o njemu. Mnogi su zamenili dan za noć, živimo u nedovoljno osvetljenim prostorijama, mažemo se veštačkim, često štetnim kremama, nosimo naočare za Sunce i na taj način nanosimo štetu našem organizmu. Iza očiju u mozgu nalaze se dve izuzetno važne žlezde, hipofiza i epifiza. To su dve najvažnije žlezde koje su u stvari šefovi svih drugih žlezda u telu. Nalaze se iza očiju iz razloga što se aktiviraju sunčevom svetlošću koje naše oko opaža. Kada ne živimo izloženi Sunčevim zracima, kada veliki deo vremena provodimo u zatvorenom prostoru ili stavljamo naočare za Sunce, onda te dve žlezde smanjuju svoju aktivnost, i u manjoj meri luče potrebne hormone. Pre svega se misli na hormone koji luči epifiza - melatonin, koji je jedan od najsnažnijih prirodnih antioksidanata i snažan antidepresiv, koji ima cilj da jača imuni sistem i serotonin - dobro poznat i kao hormon sreće. Kao što znamo, hipofiza kontroliše lučenje svih ostalih žlezda. Aktivacijom ove dve žlezde dolazi do poboljšanja zdravlja i do boljeg raspoloženja", objašnjava doktorka Velkov.


Najbolja fora sa Đokovićeve konferencije za novinare - Leutar.net\nHomeSportNajbolja fora sa Đokovićeve konferencije za novinare\nNajbolja fora sa Đokovićeve konferencije za novinare\n27. januara 2019. Leutar Sport 0\nNovak Đoković je novi stari šampion Australijan Opena. Ubedljivom pobedom nad Nadalom sa 3:0 u setovima, najbolji teniser sveta se zalepio na prvom mestu ATP liste, pa je nakon dodele trofeja u sjajnom raspoloženju dočekao konferenciju za novinare – kada je nastao najsmešniji video koji ćete danas pogledati.\nTrijumfom nad Špancem Rafaelom Nadalom, Đoković je nastavio niz pobeda u međusobnim duelima i sada vodi sa 28:25.\n„Pokušavam da se osvrnem na prethodnih 12 meseci i sve ono što sam prošao od tada. Od operacije lakta do toga da sam ovde pred vama sa osvojena tri od četiri gren slema… Ovo je neverovatno, ostao sam bez reči“, rekao je Đoković u svom govoru po završetku meča, a onda je otišao na konferenciju, na kojoj je nastao video dana.\nPitanje italijanskog novinara Ubalda Skanagate sa specifičnim naglaskom nasmejalo je Novaka, pa mu je govorio u istom maniru – u nastavku pogledajte video novog šampiona AO 2019 i sedmostrukog prvaka Gren slem turnira u zemlji kengura, koji će vam sigurno popraviti dan:\nVideo pogledajte na twitter linku ATP Tour-a


Fijat prihvatio zahteve radnika - Ritam Grada - vesti Kragujevac\nHome Vesti Fijat prihvatio zahteve radnika\nFijat prihvatio zahteve radnika\nRukovodstvo kompanije Fijat automobili Srbija najavilo je da će zaposlenima u kragujevačkoj fabrici povećati zarade koje sada iznose između 32.000 i 34.000 dinara\nRukovodstvo kompanije Fijat automobili Srbija (FAS) najavilo je da će zaposlenima u kragujevačkoj fabrici povećati zarade koje sada iznose između 32.000 i 34.000 dinara, saznaje FoNet od izvora bliskih toj kompaniji.\nNa proizvodnji automobila fiat 500L trenutno je angažovano 2.500 radnika koji rade četiri dana nedeljno u smenama od po 10 sati.\nSvim radnicima, koji su zbog povećanog obima posla angažovani da rade prekovremeno novembarska zarada biće uvećana za 25 odsto, dogovoreno je na sastanku predstavnika sindikata i menadžmenta FAS.\nPrema inormacijama iz FAS, prekovremeni rad petkom u trajanju od četiri sata organizovan je zbog velike potražnje novog kragujevačkog modela na evropskom tržištu.\nU FAS je potvrđeno da su predstavnici sindikata i menadžmenta razgovarali o povećanju plata i o mogućnostima drugačije raspodele desetočasovnog radnog vremena, koje radnicima predstavlja opterećenje.\nFijat je u kragujevačkoj fabrci prvi put u Srbiji primenio sistem četvorodnevne radne nedelje sa smenama od po 10 sati.\nRadno vreme u prvoj smeni je od 6 do 18, a u drugoj od 20 do 6, od ponedeljka do četvrtka, a zbog potreba posla, deo radnika se prekovremeno angažuje petkom.\nPrethodni članakPartizan i Radnički pred praznim tribinama\nSledeći članakDnevni horoskop – 08.11.2012.\ngasha Nov 8, 2012 u 05:11\nNe mogu da verujem koja laz radimo po 11 sati kao stoka izivljavaju se nad nama a za medije uvek sloze pricu sve najbolje,Ovo je bas jadno!!!!\nXm Nov 8, 2012 u 05:18\nSamo sto su smene od novembra zapravo 11 sati, ne cak ni 10.


Protesti BiH dijaspore u Briselu: Nećemo podele i rat\nTanjug 10. januara 2022. 14:30\nBRISEL, 10. januara ( Tanjug) – Građani BiH iz dijaspore okupili su se danas u centru EU institucija u Briselu na mirovnom protestu organizovanom zbog aktuelne političke krize u zemlji.\nNekoliko stotina građana, okupljenih oko improvizovane bine na trgu Šuman, uputili su reči podrške jedinstvu i boljoj zajedničkoj budućnosti BiH.\n”Ovaj skup odraz je zabrinutosti i patriotizma i nije mu cilj da promoviše bilo koju političku opciju niti je uperen protiv bilo kog naroda u BiH. Događaji poslednjih meseci ozbiljno ugrožavaju mir i zbog toga nam je dužnost da se oglasimo i jasno kažemo da nećemo ponovo podele i rat”, poručio je Hamdija Draganović iz Platforme BiH, jednog od organizatora skupa.\nSa protesta u Briselu upućena je poruka građanima BiH koji su pozvani da se “probude” i ”sete lekcija iz prošlosti”, a onima koji podrivaju jedinstvo zemlje je poručeno ”da im neće proći” i da građani ne daju BiH.\nIstovremeno, Evropskoj uniji je poručeno da ne zaboravi da je ”BiH Evropa”, a njeni građani Evropljani.\nOkupljenima se tokom sukupa obratila i holandska poslanica u Evropskom parlamentu Tineke Strik, koja je ocenila da su građani BiH uplašeni od novog rata, čemu je, prema njenim rečima, doprinela retorika podela srpskog člana Predsedništva BiH, Milorada Dodika.\nStrik je pozvala EU da po ugledu na SAD uvede sankcije Dodiku i pokaže mu da je ”prešao sve granice”.\nOna je pozvala i na slobodne izbore u BiH koji bi obezbedili da se čuje glas naroda u BiH.\nOkupljeni na protestu u više navrata skandirali su ”Bosna, Bosna”, a među transparentima nalazili su se i pozivi na „prestanak negiranja genocida u Srebrenici“.


Panika u Konjicu: Zašto testiranje umrlog nije urađeno na vrijeme... | BNN\nPanika u Konjicu: Zašto testiranje umrlog nije urađeno na vrijeme...\n"Zašto nisu testirani članovi njegove porodice", pitaju se u udruženju Klis-Buk\nBoračko udruženje "Klis-Buk" uputio je apel vlastima da se, u najkraćem roku, izvrši testiranje članova porodice Hasiba Mustafića, bivšeg člana ovog udruženja, koji je prva žrtva korona virusa na prostoru Hercegovačko-neretvanskog kantona.\nKako su naveli u ovom boračkom udurženju, preminuli Mustafić nije bio testiran iako je još 17. marta imao jasne simptome koji su ukazivali da je obolio od COVID-19.\n"Obratio se hitnoj službi, kontaktirao glavnog epidemiologa i dobio odgovor da postoji samo tri testa i da su korišteni po prioritetima. Imamo saznanja da je postojalo 50 testova i da su se 'neki testirali više puta", kazali su iz Udruženja "Klis-Buk" i dodali:\n"Napominjemo da je ovaj oboljeli (Hasib Mustafić) testiran tek u Mostaru na infektivnom odjelu 22. marta i tada je već bilo kasno".\nZbog ovog slučaja Udruženje "Klis-Buk" od nadležnih zahtjeva odgovore na pitanja: "Ko su prioriteti, zaraženi ili članovi kriznog štaba i njihove porodice" i "Šta se dešava sa medicinskim osobljem, zašto je toliko njih odjednom na bolovanju".\nDalje, Boračko udruženje "Klis-Buk" od nadležnih zahtjeva da se u što kraćem roku obavi testiranje porodice preminulog Hasiba Mustafića, da se obavi dezinfekcija porodične kuće, da se utvrde i objave tačni podaci o spiskovima testiranih i da se daju jasne odredbe o prioritetima testiranja.


Ovaj objekat predviđen je za treninge i takmičenja košarkaša, odbojkaša, fudbalera, rukometaša, a prilagođen i je potrebama paraolimpijaca.\nNedavno su završeni radovi na izolaciji i postavljanju fasade, postavljen je parket, urađena je gasna kotlarnica vredna 7.7 miliona dinara. Na tribinama je montirano 200 stolica za gledaoce. U perspektivi, moguća su nova ulaganja u proširenje ovog objekta.\n- Traje montaža opreme u hali, postavljanje koševa, golova, opreme za odbojku, kao i parterno uređenje površina oko hale. JKP "Niskogradnja" nasipa kemeni tampon na parkiralište za 59 vozila, postavlja ivičnjake i asfaltira... - naglasio je Nikola Maksimović, direktor JP "Užice razvoj".\nPosle duže pauze, radovi na završetku sportske hale počeli su u u septembru 2019. godine, 602.000 evra dobijenih iz evropskih fondova investiralo je Ministarstvo za omladine i sporta, a grad je u ovu završnu posla uložio oko 220.000 evra. Izgradnja je koštala ukupno oko 1.25 miliona evra.\nhala sportova Sport rukomet košarka Futsal odbojka Grad užice


Poboljšana civilna zaštita u Južnobačkom okrugu | TV KANAL 9 NOVI SAD\nNaslovna EMISIJE Poboljšana civilna zaštita u Južnobačkom okrugu\nCivilna zaštita važna je u sprečavanju i delovanju prilikom elementarnih nepogoda, katastrofa i nesvakidašnjih situacija, kada prva u pomoć građanima upravo stiže iz njenih redova.\n“Nepravedno je zapostavljena i iz tog aspekta poslednjih godina intenzivno učestvujemo u radu i podizanju i svesti, a i organizovanosti jedinica civilne zaštite, koje su sada pod okriljem Sektora za vanredne situacije Ministarstva unutrašnjih poslova”, rekao je Milan Novaković, načelnik Južnobačkog upravnog okruga.\nU narednom periodu očekuje se osnaživanje jedinica civilne zaštite, kao i podizanje svesti kod građana o važnosti postojanja ovog sektora, a radi njihove veće sigurnosti i bezbednosti.\n“Grad Novi Sad u sektoru civilne zaštite ima pomaka u odnosu na 2012. godinu, da kažem da do tada nismo imali nekih rezultata u Civilnoj zaštiti. Međutim, od 2012. godine Novi Sad je organizovao 72 voda sa 2.520 pripadnika tih vodova”, naveo je Srđan Kružević, zamenik gradonačelnika Novog Sada.\nIz gradskog budžeta ove godine izdvojeno je oko 40 miliona dinara koje će direktno ili indirektno pomoći sektoru civilne zaštite i njenom usavršavanju, a sve u preventivne svrhe i u nadi da ona nikada neće morati da deluje.\n“Ministarstvo unutrašnjih poslova preko Sektora za vanredne situacije poslednjih godina intenzivno radi na jačanju civilne zaštite. Formirane su specijalizovane jedinice civilne zaštite. Izvršene su obuke svih pripadnika civilne zaštite i svake godine se izvode treninzi specijalizovanih jednica”, kazao je Dragan Cvjetićanin iz Gradske uprave za vanredne situacije.\nSa svečane sednice upućena je i čestitka svim pripadnicima ovog civilnog sektora povodom Svetskog dana civilne zaštite, a koji je kao takav proglašen 1. marta 1990. odlukom Međunarodne organizacije civilne zaštite.\nPrethodni tekstDva veka “Srpskog rječnika”\nSledeći tekstDani energetike i investicija


Banjaluka raspisala konkurs za spomenik borcima Odbrambeno-otadžbinskog rata - Srpskacafe\nBanjaluka raspisala konkurs za spomenik borcima Odbrambeno-otadžbinskog rata\nPonedjeljak, 10.01.2022., 14:02 Ponedjeljak, 10.01.2022., 13:17\nGrad Banjaluka raspisao je opšti konkurs za izradu idejnog rješenja za Centralno gradsko spomen-obilježje poginulim i nestalim borcima Odbrambeno-otadžbinskog rata RS te pozvao zainteresovane građane da učestvuju.\nIz Gradske uprave navode da je konkurs objavljen simbolično 9. januara na 30. rođendan Republike Srpske i da će ta lokacija biti prostor parkinga kod Kraša.\n– Još jedna istorijska odluka na istorijski važan dan za Republiku Srpsku! Raspisali smo međunarodni konkurs za izgradnju Centralnog spomen-obilježja poginulim borcima koji su svoj život položili za našu Republiku Srpsku – rekao je gradonačelnik Draško Stanivuković.\nIstakao je da će to biti monumentalni objekat, koji će u godinama koje dolaze svjedočiti\no stradanju i žrtvi srpskog naroda, ali i slobodi i pobjedi vječne, neupitne i vanvremenske tvorevine naroda Republike Srpske.\nIz Odjeljenja za prostorno uređenje kažu da ovim potezom žele dobiti kvalitetno vajarsko-arhitektonsko multifunkcionalno rješenje spomen-obilježja integrisano u savremeni javni prostor Trga srpskih junaka.\n– Kao simbol ponosa, trijumfa, slobode, života i zahvalnosti poginulim i nestalim borcima Odbrambeno-otadžbinskog rata Republike Srpske, raspisan je Međunarodni opšti javni konkurs za izradu idejnog rješenja, s ciljem da se kroz valorizaciju više pristiglih prijedloga pronađe najkvalitetnije i najbolje rješenje, koje će biti osnov za realizaciju ovog projekta koji Banja Luka čeka skoro tri decenije – navodi se u saopštemju iz Gradske uprave.\nKrajnji rok za podnošenje konkursnih radova je 11. april 2022. godine, a detalje konkursa, način prijave i kompletnu dokumentaciju preuzmite OVDJE.\nDB Petak, 27.05.2022., 18:51 Petak, 27.05.2022., 18:51


Vladan Popadić, direktor JKP "Bogatić": U slavine se doprema zdrava pijaća voda | BOGATIĆ INFO\nVladan Popadić, direktor JKP „Bogatić“: U slavine se doprema zdrava pijaća voda\n„Stanovnicima Bogatića se u slavine doprema zdrava pijaća voda i ni jednog trenutka ne treba da sumnjaju u njen kvalitet“, izjavio je na početku razgovora Vladan Popadić, direktor JKP „Bogatić” za Mačvapress.\nKvalitet pijaće vode koju koristi oko 2250 domaćinstava redovno se proverava, a sopstvenim sredstvima i subvencijama iz budžeta lokalne samouprave do sada je dosta urađeno na modernizaciji vodosnabdevanja.\n„Vodovodna mreža je dugačka 40 kilometara i proteklih godina je skoro sasvim rekonstruisana zamenom starih azbestnih cevi. Preostalo je još svega 120 metara azbestnih cevi na deonici od Doma zdravlja do Elektrodistribucije i ove godine one će biti zamenjene polietilenskim. Tehnički gubici su tako svedeni na minimum, a ukoliko dođe do havarija one se otklanjaju istog dana“, kazao je Popadić.\nSredstvima koje je opredelila kancelarija za javna ulaganja nastaviće se rekonstrukcija vodovodne mreže. Planira se prelazak na prstenasti sistem vodosnabdevanja pa više neće postojati „krajevi” na periferiji mreže gde je dolazilo do taloženja hlora i nečistoća na unutrašnjim kućnim instalacijama. To će se postići prespajanjem delova mreže na krajevima, a uproredo će se iz istog fonda obaviti i zamena svih vodomera.\n„Ovim programom rekonstrukcije omogućiće se elektronski nadzor stanja vodovodne mreže i detektovanje svih promena, pa ćemo pravovremeno reagovati u slučaju havarije“, napominje Popadić.\nPotrošači pijaću vodu dobijaju sa izvorišta iz tri bunara na kojima pumpe preko frekventnih regulatora „proizvode” potrebnu količinu vode. Prošle godine, kažu u preduzeću, prvi put potrošači zahvaljujući ovom sistemu rada pumpi nisu ni jednom imali pad pritiska koji je ranije bio uobičajen u letnjim mesecima.\nProšle godine je završena izgradnja još jednog bunara koji još nije priključen na mrežu, ali će kao novi izvor zdrave pijaće vode, kada bude priključen na postojeća tri, znatno poboljšati kvalitet vode.\n„U ovoj godini 500.000 dinara ćemo izdvojiti za izradu projektne dokumentacije budućeg postrojenja za prečišćavanje vode. Sa tim projektom ćemo konkurisati kod evropskih fondova za sredstva, sa namerom da još više pobošljamo kvalitet pijaće vode i sistem vodosnabdevanja bude savremeniji nego sada“, rekao je Vladan Popadić, direktor JKP „Bogatić”.\nKrenuli radovi na izgradnji trotoara u ulici Sveto polje u Bogatiću


TURNIR „PRIJEDOR 2019“: FSA PRIJEDOR I PENDA BISTRICA U POLUFINALU - FOTO - PrijedorDanas.com - Prijedorski gradski portal\nTURNIR „PRIJEDOR 2019“: FSA PRIJEDOR I PENDA BISTRICA U POLUFINALU – FOTO\nadmin January 23, 2019 TURNIR „PRIJEDOR 2019“: FSA PRIJEDOR I PENDA BISTRICA U POLUFINALU – FOTO2019-01-23T22:17:00+02:00 Sport\nNa tradicionalnom turniru u malom fudbalu za seniore “Prijedor 2019” u toku je eliminaciona faza takmičenja.\nOve srijede, 23.januara na rasporedu su bile dvije posljednje utakmice četvrtfinala nakon čega je kompletirana lista polufinalista.\nNakon što su u utorak uveče plasman među četiri najbolje ekipe ostvarile ekipe WWin kladionice i Peti neplan, večeras su to napravili FSA Prijedor i Penda Bistrica.\nFSA Prijedor je sa 4:2 porazila ekipu Mikići i kum, koja je aplauzom ispraćena sa turnira.\nU drugom četvrtfinalnom duelu povela je ekipa Kopa kafana, a sve ostalo pripalo je njihovim protivnicima.\nPenda Bistrica je do kraja prvog dijela preokrenula rezultat u svoju korist a u nastavku meča i potvrdila prolaz.\nRezultati za 23.01.2019.godine\nCafe bar Logo: Cafe bar Akademija (juniori-Mladost 2019) 2:0\nHit taxi: Lucky pri (juniori-Mladost 2019) 2:0\nMikići i kum: FSA Prijedor (četvrtfinale) 2:4\nPenda Bistrica: Kopa kafana (četvrtfinale) 5:1\nmali fudbal, Prijedor 2019\n« PRIČA O PRIJEDORČANKI ANJI VUJAKOVIĆ, USPJEŠNOM STUDENTU DIPLOMATSKE AKADEMIJE U BEČU – VIDEO\nČETVRTAK – 24. JANUAR: ISKLJUČENJE STRUJE U VIŠE PRIJEDORSKIH NASELJA »


VIRTUELNA REALNOST: Crni kamen iz Kabe u svakom domu | Kakanj-X\nVIRTUELNA REALNOST: Crni kamen iz Kabe u svakom domu\nHadž svake godine dovodi milione muslimana u Saudijsku Arabiju. Ali sada je kraljevstvo pokrenulo inicijativu stvaranja virtuelne stvarnosti za koju kažu da će omogućiti muslimanima da dotaknu Crni kamen bez napuštanja svoje kuće.\nNazvana “Inicijativa virtuelnog crnog kamena”, nova VR tehnologija donijela bi najsvetije mjesto islama u dnevne sobe muslimana u vrijeme kada Covid-19 ometa putovanja, a saudijske vlasti su donijele odluku o ograničenom broju hodočasnika u borbi protiv pandemije.\nŠeik Abdul Rahman al-Sudais, imam Velike džamije u Meki, prvi je isprobao VR program, noseći naočale za virtuelnu stvarnost za inauguraciji projekta prošle sedmice. Rekao je da Saudijska Arabija ima “velika vjerska i historijska mjesta koja moramo digitalizirati i sa svima komunicirati pomoću najnovije tehnologije”.\nMeđutim, nisu svi zadovoljni inicijativom.\nNeki korisnici društvenih mreža vidjeli su korištenje tehnologije virtuelne stvarnosti na svetim mjestima kao “petljanje u religiju” i “petljanje s šerijatom”, dok su se drugi pitali hoće li muslimani obavljati hadž, koje zahtijeva obilazak oko Kabe, koristeći VR naočale iz svojih domova umjesto da ode u Meku.\nU julu je Saudijska Arabija dopustila da samo 60.000 potpuno vakcinisanih građana i stanovnika obavi hadž, što je brojka koja je manja od 2,5 miliona hadžija u 2019. godini, prije pandemije.\nRanije ovog mjeseca, Saudijska Arabija je otkrila svoj prvi slučaj Omikrona, nove varijante Covid-19, i uvela zabranu putovanja državljanima iz sedam afričkih zemalja.\nOvo nije prvi pokušaj približavanja Crnog kamena vjernicima putem moderne tehnologije. U maju je Saudijska Arabija snimila 1050 fotografija visoke rezolucije Crnog kamena, kojeg muslimani dodiruju, ljube ili mašu dok prolaze pored njega.\nFotografije, koje su bile veličine 49.000 megapiksela, bile su razvijane više od 50 sati, otkrivajući u oštrom fokusu detalje relikvije, koja je nekada bila bijela, ali je tokom stoljeća postala crna zbog korištenja.


Usvojen izveštaj o NPAA za četvrto tromesečje 2018. godine - European Western Balkans\nBEOGRAD – Izveštaj o sprovođenju Nacionalnog programa za usvajanje pravnih tekovina EU (NPAA), za četvrto tromesečje 2018. godine razmatrao se na 57. sednici Odbora za evropske integracije.\nIzveštaj je podnela pomoćnica ministarke za evropske integracije Ksenija Milenković, koja je navela da je u četvrtom kvartalu 2018. godine ispunjenost iznosila 22 odsto, što je više u odnosu na treći kvartal, kada je ispunjenost iznosila 13 odsto.\nOcenila je da stepen ispunjenosti NPAA treba da bude viši i dodala da ukupan nivo ispunjenosti u 2018. godini iznosi 41 odsto, što se može oceniti kao relativno solidno, mada bi Ministarstvo želelo da taj procenat bude iznad 50 odsto, što je i ciljana vrednost ispunjenosti za 2019. godinu.\nMinistarstvo je nastavilo sa konsultacijama sa resornim institucijama u okviru NPAA i pregovaračkim grupama, sa ciljem da se ukaže na značaj ispunjavanja obaveza. Takođe, preduzeti su koraci za efikasnije izveštavanje o administrativnim kapacitetima za proces evropskih integracija, što će se videti u Izveštaju za prvi kvartal 2019. godine, jer administrativni kapaciteti postaju otvoreno pitanje i sve veći problem na koji ukazuje i Evropska komisija. Milenković je dodala i da je zanimljivost vezana za četvrti kvartal 2018. godine da je institucija koja je imala najviši procenat ispunjenosti Ministarstvo građevinarstva, saobraćaja i infrastrukture, a institucije sa najnižim procentom ispunjenosti Ministarstvo zaštite životne sredine i Ministarstvo poljoprivrede, šumarstva i vodoprivrede.\nU nastavku sednice, članovi Odbora usaglasili su se i većinom glasova usvojili tekst Nacrta izjave za Petnaesti sastanak Konferencije parlamentarnih odbora za evropske integracije/poslove zemalja učesnica Procesa stabilizacije i pridruživanja Jugoistočne Evrope (KOSAP), koji se održava 14. i 15. aprila 2019. godine, u Beogradu, a koji će biti prosleđen delegacijama parlamentarnih odbora sa rokom za dostavljanje amandmana.\nSednica je održana 03. aprila, a njom je predsedavala zamenica predsednika Odbora Elvira Kovač.


Reagovanje na saopštenje Strukovne komore arhitekata - CG Live\nReagovanje na saopštenje Strukovne komore arhitekata\nSaopštenjem od 09.02.2022.godine, objavljenim na zvaničnoj internet i instagram stranici Inženjerske komore Crne Gore, iznijeli ste stav Komore u odnosu na Odluku Žirija na Konkursu za idejno arhitektonsko rješenje vrtića i jaslica – centralnog objekta za potrebe JPU „Vukosava Ivanović Mašanović“ u Baru, procijenivši da ista nije u skladu sa arhitektonskim vrijednostima koje konkursi treba da promovišu. Imajući u vidu da je raspisivanje i sprovođenje ovog konkursa u nadležnosti Ministarstva ekologije, prostornog planiranja i urbanizma, našli smo potrebu da se ispred Direktorata Glavnog državnog arhitekte, osvrnemo na iznešeni stav Komore.\nŽalimo zbog ovakvog stava Strukovne komore arhitekata, kojim, implicirajući da je „pala„ arhitektura, nesvjesno dezavuišete vrijednosti prvonagrađenog konkursnog rješenja, omalovažavajući time rad vaših kolega. Sa druge strane, raduje nas činjenica da je Strukovna komora arhitekata iskazala interesovanje za bavljenje pitanjima poboljšanja i unaprijeđenja Instituta konkursa, imajući u vidu da ista nijesu bila u vašoj žiži interesovanja u prethodnom periodu. Bilo je očekivano da reakcija Komore pristigne mnogo ranije, imajući u vidu da ovo nije prvi konkurs koji se sprovodi u skladu sa pravilima i procedurom koju osporavate, već predstavlja jedan u nizu mnogobrojnih realizovanih konkursa, koji se godinama unazad sprovode prema jednakim pravilima.\nS tim u vezi, podržavamo svaku sugestiju koja dolazi od strane Komore, a kojom se želi doprinijeti unaprijeđenju zakonske regulative i pojednostavljenju procedura učešća na konkursima, te stojimo otvoreni za svaki vid saradnje. Takođe, moramo istaći da nas ne raduje činjenica da su na predmetnom konkursu eliminisana 24 konkursna rada, svjesni uloženog truda i vremena, međutim, pravila su jasno bila definisna Raspisom konkursa, sa kojima su svi učesnici bili upoznati u startu, a koja su prihvatili samim učešćem na Konkursu.\nNapominjemo da je u toku postupak sprovođenja Konkursa za idejno arhitektonsko rješenje objekta Državne revizorske institucije Crne Gore, a koji će biti realizovan u skladu sa prethodno utvrđenim pravilima, koja u ovom trenutku nije moguće mijenjati. Međutim, po završetku ovog konkursa, razmotićemo sve opcije u dijelu iznalaženja najpristupačnijih uslova za učešće na budućim konkursima, te pristupiti izmjenama Pravilnika o načinu i postupku raspisivanja i sprovođenja javnog konkursa za izradu idejnog arhitektonskog rješenja.\nPolazeći od izloženog, ostajemo otvoreni za saradnju sa Strukovnom komorom arhitekata, očekujući konkretne i produktivne prijedloge za unaprijeđenje i pojednostavljenje procedure, a nikako poziv na izbjegavanje učešća na konkursima koje sprovodi ovo ministarstvo, imajući u vidu da bi takav stav načinio štetu, prije svega, članovima Komore.\nTags: ARHITEKATA cg KOMORE REAGOVANJE saopštenje STRUKTURNE\nPrevious Organizovan okrugli sto na temu selektivnog sakupljanja otpada\nNext Održana treća sjednica Koordinacionog tijela: Nastavak uspješne implementacije programa „Evropa sad”!


Sakrivanje podataka o državnim preduzećima\nKoliko opasnosti nosi sa sobom eventualno usvajanje promena Zakona o slobodnom pristupu informacijama koje predviđaju da preduzeća u vlasništvu države budu isključena iz obaveze dostavljanja podataka, pokazuje i primer sa Lukom Novi Sad.\nJoš u martu 2019. TS je komentarisala dešavanja u vezi sa privatizacijom Luke Novi Sad. Tad aje, naime, objavljeno da je jedna finansijska ponuda proglašena uspešnom. Posle neuspešnog tendera, sa početnom cenom od 15 miliona evra, u drugom pokušaju je prihvaćena ponuđena (početna) cena od oko 8 miliona evra i investicije u naredne tri godine „verovatno veće od 15 miliona evra“ (14,9 miliona je bio minimum prema tenderskoj dokumentaciji), od čega 5 miliona u lučku infrastrukturu. Mnoga pitanja u vezi sa ovim postupkom ostala su neodgovorena.\nBlic sada objavljuje tekst o, kako se navodi, "teškim malverzacijama" u Luci, odnosno o prikrivanju podataka o dugovanjima i potraživanjima ove firme.\nList piše da je rukovodstvo od kupca krilo podatke o potraživanjima od 113 miliona dinara kao i da su za samo tri meseca, nakon što je prihvaćena ponuda za privatizaciju, zaposlenima isplaćeni bonusi od 97 miliona dinara.


Project One želi rekord Nirnburgringa - AutoExclusive - Auto vesti, Novi, Luksuzni, Polovni automobili\nProject One želi rekord Nirnburgringa\nŠef Mercedes-AMG opsega, Tobias Moers, jasno je aludirao na to da će najnoviji Project One hiperautomobil pokušati da preuzme titulu najbržeg na Nirnburgringu...\nNajbolje vreme ikada postgnuto od strane nekog nemačkog proizvođača na ovom legendardnom trkalištu, jeste 6 m i 11 s, postavljenih u najbržem krugu Štefana Belofa, koji se nalazio za volanom Porsche 956 modela, koji je vožen tokom 1983. na ovoj stazi. Trenutni rekord ulično legalnih automobila drži Porsche 911 GT2 RS sa 6 m i 47 s.\nKada pogledamo ulične specifikacije Project One modela, jasno je na prvu loptu da poseduje daleko veću prednost od svih ulično legalnih automobila koji su startovali protiv vremena na ringu. Radi poređenja, vredi napomenuti da GT2 RS poseduje nešto iznad 700 ks, dok F1 napajani Project One točkovima isporučuje 1.000 i 1.100 ks. Štaviše, Mercedes-AMG poseduje oko 675 kg sile potiska, što je mnogo više od onoga koliko stvara karoserija 911 automobila.\nMoers decidirano odbija da komentariše bilo kakve dalje planove vezane za Project One model, ali proizvođač je već proučavao rekorde ovog čuvenog kruga na Nirnburgringu do detalja. Sudeći prema direktoru, najveći izazov u ovom poduhvatu biće pronalaženje vozača koji poseduje dovoljno iskustva i veština kako bi savladao sve prepreke, ukrotio ovu zver i njene performanse.\nMercedes-AMG Project One poseduje motor snabdeven iz F1 pogona kompanije, uparen sa osmostepenim menjačem razvijenim od strane brenda Xtrac. Ukoliko ovaj hiperautomobil nemačkog proizvođača bude zaista, bio sposoban za ovoliko neverovatna vremena krugova, zamislite samo šta bi Aston Martin Valkyrie ili McLaren Senna GTR mogli po ovom pitanju da urade. Ovaj pokušaj obaranja rekorda može nas uvesti u novu eru Nirnburgringa, odnosno doba koje će nam doneti potpuno nove heroje.


Dominacija zlatnih, tamnih nijansi u kontrastu sa bež tonovima daje nam osećaj udobnosti i istovremeno elegancije. Ova kuća je prilično velika, što je omogućilo definisanje mnogih oblasti u jednoj prostoriji. Sastoji se od dva sprata, gornjeg gde se nalazi elegantna spavaća soba sa fantastičnim garderoberom i donjeg sprata koji se sastoji od kuhinje, dnevnog boravka, trpezarije i bazena.\nKarlo Donati, jedan od najpoznatijih svetskih dizajnera sa strašću je dizajnirao kuću u Sen Tropeu u saradnji sa Essential Home, brendom luksuznog nameštaja.\nU svakom njegovom radu, bez obzira na stil, njegov pristup je uvek minimalistički, pod uticajem boja i grafičkih naznaka inspirisanih temom odabranom u procesu dizajna. „Ako razmislim o svim projektima koje smo radili, najbolji rezultati su uvek dolazili iz sinergije i jake emocije sa klijentom. Ova saradnja može biti izvor kreativnosti i može nas dovesti do boljih rešenja“, kaže dizajner.\nDonati je bio inspirisan erom kada je elegancija bila referentna tačka: „Apsolutno verujem da će to biti osnovna referenca na luksuzni dizajn, jer govorimo o bezvremenskoj eleganciji“.\nProdubljujući arhitekturu kuće, sa minimalističkom estetikom, enterijer je sačinjen od palete boja u svetlim tonovima poput sive, bež i bele. Upečatljiv mermer i drvo u svetloj nijansi bili su osnova za eklektičan izbor nameštaja i umetničkih dela, dok čiste linije, minimalistički ukrasi i savršeno dizajnirani, moderni elementi prožimaju ambijent osećajem strogosti i luksuza.\nCrni i bronzani detalji i izvajani nameštaj izgledaju impresivno, zbog čega je renovirana kuća savršen primer kako jednostavni, izraziti gestovi mogu imati ogroman uticaj čak i u malom prostoru. Kombinacija divnih materijala koji su na najidealniji način podržali stil koji je izabran, obezbeđuje potpuno opuštajuće i stilizovano okruženje.\nDizajner je detaljno proučavao boje, nameštaj i dodatne elemente koji su postavljeni, obezbeđujući svetlo okruženje koje karakteriše kako fantastičan dizajn tako i udobnost koja vlada u svakom prostoru.\nPogledajte galeriju da biste otkrili više fotografija ove luksuzne kuće!


Aerodrom Ponikve od septembra otvoren za čarter letove – Bajina Bašta-Tara-Drina\nObjavio BBasta.info•\t29/08/2013• 19:04• Privreda, Zanimljivosti\n– Najdalje do polovine septembra na Ponikve će sleteti prvi avion. Radi se o manjim, nekomercijalnim avionima, sa najviše deset mesta. Aerodrom ima kapacitet da primi i avione do 100 mesta, ali procenjeno je da za tim još nema potrebe. Saobraćaj manjih aviona doprineće lakšem putovanju privrednih delegacija iz Srbije i sveta u užički kraj, a najviše koristi od aerodroma imaće turističke destinacije Zlatibor, Mokra Gora i Tara – kaže Savić.\nZamenica predsednika opštine Čajetina, Bojana Božanić, ističe u izjavi za Tanjug da je ta opština veoma zainteresovana da finansijski i logistički pomogne dalja ulaganja u aerodrom Ponikve.\n– Otvaranje aerodroma Ponikve za civilne letove za nas prevashodno znači mogućnosti dolaska većeg broja, pre svega, stranih turista na Zlatibor – kaže Božanićeva, dodajući da je neadekvatna saobraćajna infrastuktura predstavljala prepreku za dolazak gostiju visoke klase.\nOna naglašava da će otvaranje aerodroma Ponikve za civilni saobraćaj predstavljati značajan korak za razvoj čitavog Zlatiborskog okruga, ne samo u pogledu turizma, već i privrede i poljoprivrede.


N1info\t01.06.2018 15:10\n"Dao sam nalog da je to prioritet naše diplomatske mreže i ... nastavićemo sa tim bilateralnim aktivnostima u narednom periodu, ali bez mnogo pompe", rekao je Dačić na sednici Odbora za spoljnu politiku Skupštine Srbije.\nDačić je rekao da je situacija s priznanjem Kosova nejasna u mnogim zemljama jer "ne postoji papir" o priznanju, "ne zna se ko je, kada i u kojoj formi to učinio".\nKao primer je naveo Egipat gde je Kosovo, kako je naveo, priznato nekoliko dana pre svrgavanja Mohameda Mursija sa vlasti ali ni danas nema dokumenta o tome, a na sajtu Ministarstva spoljnih poslova Egipta ne piše da je Kosovo država.\nPovlačenje priznanja Kosova, prema Dačićevim rečima, pokazuje da je proces reverzibilan.\n"Čak i u Prištini pišu da je sada više zemalja koje povlače priznanje, nego onih koje ga priznaju, to je potvrda da je to moguće i pitam se zašto se time nismo ranije bavili... Ili je neko mislio da je to nemoguće, ili nekome nije bilo stalo, ili je neko jedva čekao da to (pitanje Kosova) što pre skinemo sa dnevnog reda", rekao je.\nOn je dodao i da je svestan da zemljama koje povlače priznanje Kosova "nije lako" jer "ulaze u problem sa Zapadom".\nDačić je rekao da Srbija želi da popravlja odnose i sa Zapadom ali je problem razlilčitog razumevanja Kosova.\n"Veliko je pitanje možemo li naći zajednički interes i adekvatan pristup koji nas neće stalno konfrontirati. Mi moramo da branimo svoje interese ali tako da ostavimo prostor za dalje razgovore", rekao je Dačić na sednici Odbora gde je podneo izveštaj o radu Ministarstva spoljnih poslova od novembra prošle godine do kraja aprila 2018.\nBorba za nastavak mandata Unmika na Kosovu\nMinistar spoljnih poslova Srbije Ivica Dačić izjavio je da je Kosovo odustalo od članstva u Unesku, ali da se očekuje da podnese zahtev za članstvo u Savetu Evrope, dodavši da Srbiji u avgustu predstoji "borba" za nastavak mandata Unmika pošto će Velika Britanija biti predsedavajuća Saveta bezbednosti UN.\nDačić je na sednici Odbora za spoljne poslove Skupštine Srbije rekao da "postoji intencija da se završi mandat" Misije UN na Kosovu i Metohiji (Unmik), zemalja koje smatraju da nije više neophodan i dodao da će Velika Britanija verovatno ponovo pokrenuti to pitanje.\n"Postoji intencija, pre svega sa Kosova, da se završi mandat Unmika, govoreći da nije više neophodan i pokušaji nekih zemalja da se prorede sednice ili da se ukinu, da se promeni forma, da se održavaju zatvorene kosultacije umesto otvorenih sednica. U avgustu je predsedavajuća Velika Britanija, koja će verovatno opet pokrenuti ta pitanja. Reč je o proceduralnim stvarima, te ne može da se stavi veto. Ipak, predstoji borba oko tog pitanja", rekao je Dačić, ocenivši da "ima dovoljno osnova da se ta misija održi u postojećem formatu".\nIma više zemalja koje povlače prizanje nego onih koje priznaju nezavisnost Kosova, izjavio je Dačić.\nŠef srpske diplomatije je rekao da je Kosovo odustalo od članstva u Unesku, ali da je moguće da će se "tek u novembru sledeće godine odlučiti za kandidaturu".\n"Nema šanse da postanu članica, to mogu otvoreno da vam kažem. Ne postoje nikakve mogućnosti da dobiju dovoljan broj glasova", rekao je Dačić.\nPrema njegovim rečima, saradnja Kosova sa Interpolom odvija se preko misije Unmik, odnosno u skladu sa rezolucijom 1244 Saveta bezbednosti UN.\nDačić je kazao da Kosovo neće moći da bude član OEBS-a, ali da se očekuje da Kosovo aplicira za članstvo u Savetu Evrope.\nKako je istakao, "ima više zemalja koje povlače priznanje, nego koje priznaju" nezavisnost Kosova, a mnoge zemlje su nezadovoljne što Kosovo preduzima jednostrane poteze.\n"Nismo zadovoljni dinamikom otvaranja poglavlja"\nGovoreći o radu Ministarstvu spoljnih poslova i bilateralnim odnosima, Dačić je rekao da je razgovarao sa 36 ministara spoljnih poslova tokom proteklih šest meseci u cilju uspostavljanja što boljih odnosa i razgovora o pitanju Kosova, da će u narednom periodu biti razmotrena struktura, shodno svim novim aktivnostima, a pored ostalog pitanje ekonomske diplomatije.\nOn je rekao da su najvažnija pitanja očuvanje teritorijalnog integriteta i suvereniteta, saradnja sa državama u regionu i evrointegracije.\n"Koliko god da bude otvoreno poglavlja, mi smo zaslužili više. Nismo zadovoljni dinamikom otvaranja poglavlja", rekao je Dačić.\nDodao je da Srbija treba da ispuni svoje zadatke kada su u pitanju evrointegracije, ali da "niko ne treba da očekuje da će zbog otvaranja nekoliko poglava" da ugrozi "vitalne nacionalne interese".\n"Želimo da dođemo do kompromisa, ali prištinska strana ne želi o tome da razgovara, misle da je to pitanje rešeno posle bombarovanja, uspostavljanjem privremenih institucija i jednostranim aktom proglašenja nezavisnosti", rekao je Dačić.\n1. Kuva se lonac u septembru


f Nastavak sanacija lozničke deponije u 2014. godini - Arhus Centar Subotica\nNastavak sanacija lozničke deponije u 2014. godini\nSanacija lozničke gradske deponije, koja se prostire na devet hektara, biće nastavljena i naredne godine, a za taj posao bičhe izdvojeno 13,2 miliona dinara.\nIz gradskog budžeta predvidjeno je deset miliona dinara, dok će javno komunalno preduzeće "Naš dom" uložiti 3,2 miliona dinara.\nProšle godine sanirana su četiri hektara, a ove godine još dva i po hektara gradskog smetlišta, saopšteno je iz tog preduzeća.\nSanaciju prva četiri hektara deponije finansirali su Fond za zaštituživotne sredine sa 27 miliona dinara i Gradska uprava sa 25 miliona, a ove godine izdvojeno je 19 miliona dinara, 16 je dobijeno iz gradskog budžeta, dok je tri miliona dinara obezbedilo samo preduzeće.\nDeo sanirane deponije je prekriven zemljom, a deo se i dalje koristi za odlaganje smeća, dok ne bude izgradjena nova, regionalna sanitarna deponija.\nLoznica već godinama ima problema s odlaganjem smeća jer gradska deponija ne zadovoljava propisane uslove: nalazi se na neadekvatnom mestu - na obali lozničke rečice Štire, na svega kilometar od prvih višespratnica u Loznici.\nGradska skupština Loznice je krajem decembra 2010. godine sanaciju deponije poverila preduzeću "Naš dom" i tada procenila da će sanacija koštati 100 miliona dinara.\nRanije je planirano da izgradnja nove deponije u Loznici i u tri susedne opštine - Ljuboviji, Malom Zvorniku i Krupnju počne 2011. godine, ali je taj rok produžen zbog odlaganja odluke o mestu na kojem će biti ta deponija.\nSkupština Grada Loznice je 9. oktobra 2012. godine odlučila da Regionalna sanitarna deponija bude na Krivića adi, u priobalju Drine,kod sela Lipnički Šor.\nTrenutno se na predvidjenoj lokaciji, obavljaju neophodna geodetskatehnička istraživanja, a očekuje se da iduće godine bude pripremljena projektno-tehnička dokumentacija za buduću deponiju.


Sekretarijat za komunalne poslove, energetiku i saobraćaj Gradske uprave Subotica, u saradnji sa preduzećem ’’Eko - Dez’’ iz Beograda, obavilo je protekle nedelje akciju suzbijanja krpelja, kako je i najavljeno.\nObzirom da su vremenski uslovi dozvolili da se tretiraju sve predviđene javne površine, korišćen je preparat „Aqua K-Othrine”.\nKrpelji su tretirani u Dudovoj šumi sa okolinom, oko Pravoslavnog groblja i bazena, okolini Spartakovog stadiona i Aleksandrovačke bare, u Parku Rajhl Ferenca, Parku Ćirila i Metodija, parku kod obdaništa „Šumice” u Banijskoj, okolini jezera Majdan, u parku na Prozivci, preko puta škole „MEŠC”, zelenim površinama u mesnoj zajednici „Peščara”, parku u mesnoj zajednici Ker kod "Euro petrol" pumpe, parku kod Gradske kuće i poljani u ulici Frana Supila.\nNa Paliću krpelji su uništavani u parku Narodnih heroja, na obodu Krvavog jezera, travnatim površinama kod hotela Prezident i meteorološke stanice, delu od Jedriličarskog kluba do terena na Muškom štrandu, zelenoj površini u Zelengorskoj ulici, parku oko Letnje pozornice i Velikoj terasi i u parku u ulici Anđe Ranković.\nKako kažu u nadležnom odeljenju u lokalnoj samoupravi, ove nedelje radi se kontrola tretiranih površina, a ukoliko građani primete da na javnim površinama poput dečijih igrališta, travnatim površinama u mesnim zajednicama i slično još ima krpelja, mogu da se obrate ovom odeljenju, te će naknadno biti urađeno još tretmana.


Otvaranje Dnevnog centra za djecu i omladinu sa smetnjama i teško?ama u razvoju u opštini Ulcinj - Lajme nga Ulqini\nHajdinaga na otvaranju Dnevnog centra za djecu sa smetnjama u razvoju\nMinistar rada i socijalnog staranja dr Suad Numanovi? i predsjednik opštine Ulcinj Gzim Hajdinaga sve?ano su otvorili u petak, 2. aprila 2010. godine, Dnevni centar za djecu i omladinu sa smetnjama i teško?ama u razvoju u opštini Ulcinj.\nOsnivanje mreže dnevnih centara za djecu sa smetnjama i teško?ama u razvoju je u skladu sa Strategijom za integraciju osoba sa invaliditetom za period 2008 – 2016. godine koju je usvojila Vlada Crne Gore, i ide u pravcu unapre?enja deinstitucionalizacije i decentralizacije sistema socijalne zaštite u Crnoj Gori. Osnivanje dnevnih centara doprinosi zaštiti djece i omladine sa smetnjama u razvoju, omogu?ava njihovu socijalizaciju i doprinosi pripremama za njihovo inkluzivno obrazovanje. Prvi ovakav dnevni centar otvoren je u Bijelom Polju. Prošle godine su završeni gra?evinski radovi u dnevnim centrima u Nikši?u i Pljevljima, a o?ekuje se da uskoro bude završen i Dnevni centar u Beranama. Ovi centri trebalo bi da po?nu sa radom tokom ove godine. U cilju izgradnje Dnevnog centra u Baru potpisan je Memorandum o saradnji sa opštinom Bar.\nSve?ano otvaranje Dnevnog centra u opštini Ulcinj bi?e u 14.00 sati, a nakon toga ?e ministar rada i socijalnog staranja dr Suad Numanovi? i predsjednik opštine Ulcinj Gzim Hajdinaga dati izjave za medije.\nBiro za odnose s javnoš?u\nFotografije Municipality of Ulcinj / Ulqin


GRADONAČELNICA VRŠCA: Prioritet u novom mandatu borba za nova radna mesta - eVršac\nGradonačelnica Vršca Dragana Mitrović uputila je sa skupštinske govornice izraze zahvalnosti građanima i Srpskoj naprednoj stranci na ukazanom poverenju da u još jednom mandatu obavlja ovu odgovornu funkciju.\nZahvaljujem se na ogromnom poverenju koje ste nam ukazali, što je najvažniji pokazatelj našeg rada u prethodne četiri godine. Takođe, koristim priliku da se zahvalim Srpskoj naprednoj stranci što mi je ukazala čast i veliko poverenje, a što svakako predstavlja obavezu da u novom mandatu radimo još predanije i postignemo mnogo više. Nastavljamo da se borimo i radimo na onome što smo započeli, a to su nova radna mesta, novi infrastrukturni projekti, bolji uslovi lečenja, moderno obrazovanje i sve ostalo što će naš Vršac učiniti još boljim mestom za život. U prethodnom mandatu izvršili smo institucionalnu transformaciju, budžetsku konsolidaciju i realizovali značajne kapitalne projekte, a pred nama su veliki planovi, usmereni na bolju budućnsot svih Vrščana, rekla je Mitrović.\nGradonačelnica je kao prioritet u novom mandatu istakla borbu za nova radna mesta i nastavak uspešnog trenda smanjenja broja nezaposlenih u poslednje četiri godine. Naglasila je da je lokalna administracija, upravo iz tog razloga, pristupila projektovanju nove industrijske zone „Sever“, koja će se prostirati na 200 hektara atraktivnog prostora (zemljišta) uz međunarodni put i prugu ka Rumuniji.\nGrad Vršac je izdvojio sredstva za izradu projektno-tehničke dokumentacije i uradiće potpuno infrastrukturno opremanje industrijske zone, kao i izgradnju svih pristupnih saobraćajnica. Dugogodišnja vizija Vršca, Intermodalni terminal sa logističkim i kargo centrom konačno ima svoje realne osnove, jer smo u prethodnom periodu uspešno ostvarili kvalitetne kontakte. Prezentovali smo ideje Grada Vršca, što je rezultiralo potpisivanjem Protokola o saradnji između Grada Vršca i partnera iz Evropske unije. Ovaj vršački projekat biće uključen u globalinu mrežu Intermodalnih terminala. Putevi su u današnje vreme najvažniji preduslov za privlačenje i dolazak novih investitora, a za dalji razvoj Vršca, kao i celog Južnog Banata, najvrednija investicija biće izgradnja potpuno novog putnog pravca Beograd – Vršac – Temišvar, koji će biti realizovan u saradnji sa Vladom Republike Srbije. Studija izvodljivosti pokazaće da li će se taj pravac graditi u punom profilu autoputa ili kao brza saobraćajnica, a u okviru ovog projekta sledi i nastavak izgradnje obilaznice oko Vršca, rekla je Mitrović.\nOna je apostrofirala da je, nažalost, 2020. godinu, u celom svetu, obeležila borba sa pandemijom virusa COVID-19, koja nije zaobišla ni Srbiju, a ni Vršac. U periodu epidemije ove zaraze, koja još uvek traje, videli smo koliko je važna sigurnost u besprekorno organizovan zdravstveni sistem.\nPonosna sam na hrabre vršačke lekare i medicinsko osoblje koji su se svojom stručnošću i nesebičnim zalagnjem borili protiv ove bolesti. U nadi da ćemo veoma brzo dočekati kraj ove pandemije, a u cilju još efikasnijeg sistema zdravstvene zaštite u Vršcu, u pripremi je projekat kompletne rekonstrukcije Opšte bolnice Vršac, čime će Vrščani u veoma bliskoj budućnosti dobiti najsavremeniju zdravstvenu ustanovu. Pored ove kapitalne investicije nastavićemo i sa kontinuiranim ulaganjem i u ostale zdravstvene ustanove kao i u ustanove socijalne zaštite. Kada je zdravlje naših sugrađana u pitanju, možemo se pohvaliti činjenicom da pijemo jednu od najkvalitetnijih voda u Srbiji zahvaljujući izgradnji postrojenja za preradu pijaće vode u Pavlišu, a da bi se to upotpunilo neophodna je zamena azbestnih vodovodnih instalacija kako u samom gradu, tako i u svim naseljenim mestima, na čijem projektu već radimo, dodala je Mitrović.\nJedan od najvećih projekata koji već sprovodi Grad Vršac jeste izgradnja mreže fekalne kanalizacije u svim naseljenim mestima. Započelo se sa mrežom u Pavlišu, a projektovanje i izgradnja nastavljaju se u Izbištu, Uljmi, Gudurici i Velikom Središtu, a potom i do svih ostalih naseljenim mesta.\nGradimo naše puteve kroz Ugovor o javno privatnom partnerstvu, Guduričko naselje konačno dobija urbani izgled, a nastavljamo sa uređenjem i ostalih delova Vršac, ni jedno naseljeno mesto niti jedan kraj grada neće biti zapostavljeni kao ni lokalni putevi koji Vršac povezuju sa svojim selima. Zamenom postojeće rasvete u gradu i svim selima dobiće se kvalitetnije osvetljenje, neuporedivo efikasnije od postojećeg pa ćemo na taj način uz energetsku efikasnost i zaštitu životne sredine imaati i značajnu uštedu u budžetu, naglasila je Gradonačelnica.\nMitrović je istakla da je ulaganje u obrazovanje ulaganje u budućnost.\nPred nama je rekonstrukcija Poljoprivredne škole Vršac, što je jedan od najvećih projekata u oblasti obrazovanja. Paralelno ćemo nastaviti i ulaganje u ostale školske objekte i u gradu i po naseljenim mestima, što će omogućiti da naša deca pohađaju škole uređene i opremljene po najvišim evropskim standardima. Želimo da privučemo i da zadržimo talentovane, vredne i obrazovane kadrove. Uz kontinuirano stipendiranje naših učenika i dovođenjem investitora kojima će biti neophodan visoko obrazovani kadar, težimo da se naša deca posle završenih fakulteta vraćaju u Vršac, ovde privređuju i stvaraju svoje porodice donoseći Vršcu nove generacije koje će nas uspešno naslediti, rekla je ona.\nVršac i okolina, sa svojim prirodnim bogatstvima i kulturnim nasleđem, već zauzimaju važno mesto ma turističkoj mapi Srbije. Dalji razvoj turizma može i mora da generiše veliki broj novih radnih mesta i utiče na razvoj preduzetništva i porodičnog biznisa.\nNajveći potencijal Vršca svakako predstavlja vinski turizam koji bi trebalo da nas svrsta na propoznatljivo mesto turističe mape Evrope. Zato ubrzano radimo na infrastruktirnim projektima koji su neophodni za ispunjavanje standarda za razvoj turističkih destinacija. Nastavićemo da podržavamo naše vinare i konstatno ćemo unapređivati kao bismo privukli još veći broj kako domaćih tako i inostranih izlagača i gostiju, dodala je Gradonačelnica.\nPred lokalnom administracijom u Vršcu su veliki ciljevi, koje planiraju da ostvare u predstojećem mandatu. Zato je, naglašava Gradonačelnica Vršca, njen tim sastavljen od mladih, obrazovanih i ambicioznih ljudi, koji su se već dokazali svojim radom.\nPosebno sam ponosna što će se u timu naći i potpuno nova lica, spremna na marljiv i naporan rad, a čija nam je energija neophodna za nove izazove koji nam predstoje u realizaciji zacrtanih projekata. Verujem da je tim koji sam izabrala, spreman da se svom snagom bori za ciljeve koji su pred nama i pobede koje nam predstoje vođeni energijom našeg predsednika Aleksandra Vučića koji se svakodnevno i neiscrpno bori za našu Srbiju i bolji život svih njenih građana. Isto tako želim da se zahvalim i svom dosadašnjem timu, koji je svojim radom i zajedništvom doprineo realizaciji svih projekata u prethodne četiri godine, a što je rezultiralo istorijskom podrškom građana Vršca i postavilo temelje budućeg rada. Uz podršku Vlade Republike Srbije i predsednika Aleksandra Vučića idemo ka novim pobedama, jer nemamo vremena za opuštanje. Vreme u kojem živimo je puno izazova na koje ćemo mi odgovoriti hrabro i odlučno, sa jasnom vizijom kuda idemo, a ja vam obećavam da će posvećenost, hrabrost i odlučnost biti osnova našeg rada kako danas tako i u budućnosti zarad ostvarenja najboljeg interesa svih građana Vršca, rekla je gradonačelnica Vršca Dragana Mitrović u svom prvom obraćanju posle ponovonog izbora na ovu odgovornu funkciju.\neVršacOctober 12, 2020 <


By redakcija 01/23/2022 Najnovije, Svet, Vesti\nMinistarstvo spoljnih poslova Rusije odbacilo je tvrdnje Velike Britanije da Rusija nastoji da zameni ukrajinsku vladu promoskovskom administracijom i da bivšeg ukrajinskog poslanika Jevgenija Murajeva razmatra kao potencijalnog kandidata.\n„Dezinformacija koju je pustilo britansko Ministarstvo spoljnih poslova dokaz je da su članice NATO predvodjene anglosaksoncima te koje podižu tenzije po pitanju Ukrajine. Pozivamo britansko ministarstvo da prestane sa provokativnim aktivnostima i zaustavi širenje besmislica“, navela je portparolka ruskog ministarstva Marija Zaharova na Telegramu.\nMinistarstvo spoljnih poslova Velike Britanije imenovalo je još nekoliko ukrajinskih političara za koje navode da su povezani sa ruskim obaveštajnim službama, uz Murajeva, lidera male proruske stranke Naši, koja trenutno nema poslanike u ukrajinskom parlamentu.\nVlada Velike Britanije je tu tvrdnju iznela na osnovu obaveštajne procene, bez pružanja dokaza koji bi to potkrepili.\nZapad optužuje Rusiju da je nagomilala desetine hiljada vojnika na granici sa Ukrajinom sa namerom da izvede napad na tu zemlju.\nbritanske vlasti Evropa Ministarstvo spoljnih poslova Rusije NATO Rusija tvrdnje Ukrajina Ukrajinska vlada Velika Britanija vlasti


Izložba Utisnuto pamćenje : tragom ćiriličke knjige iz riznice Srpske pravoslavne crkve u Kotoru – Kulturni Centar Kotor\nKulturni centar ,,Nikola Đurković’’, Gradska biblioteka i čitaonica Kotor organizuje otvaranje Izložbe Utisnuto pamćenje : tragom ćiriličke knjige iz riznice Srpske pravoslavne crkve u Kotoru u četvrtak, 11. 11. 2021. godine u 19 sati u Staklenoj galeriji Kulturnog centra.\nRiznica Srpske pravoslavne crkve u Kotoru osnovana je trudom kotorskog paroha Momčila Krivokapića 1971. godine i posjeduje vrijedne zbirke ikona, bogoslužbenih predmeta i odežda, dio dokumenata iz Arhiva SPC u Kotoru i knjige iz Biblioteke SPC u Kotoru, među kojima se ističe zbirka srbulja i najveći fond Biblioteke – legat prvog bokokotorskog episkopa – Gerasima Petranovića.\nPredstavićemo nekoliko knjiga koje na reprezentativan način prate složene i često zamršene puteve kojima će se kretati ćirilička knjiga vezana za prostor današnje Crne Gore i Srbije – od prvih rukopisnih knjiga do 1867. godine, kada prestaje period stare i rijetke knjige.\nNa otvaranju će govoriti autori izložbe Stanka Janković Pivljanin i Protojerej Nemanja Krivokapić, a otvoriće je Vladimir Bujišić, direktor Kulturnog centra ,,Nikola Đurković”. Biće organizovano stručno vođenje kroz izložbu, a moći će se vidjeti izuzetno vrijedni primjerci rukopisnih knjiga iz grbaljskih crkava, onih štampanih u Veneciji do izuzetnih ruskih knjiga, štampanih po nalogu ruskih imperatora ̶ između ostalih Petra Velikog i Katarine Velike, koje će prvi put biti dostupne javnosti.


Nikolić: U Hrvatskoj se nadmeću ko će više da naškodi Srbiji - Sputnjik Srbija\n09:42 13.12.2016 (osveženo 10:04 13.12.2016) Preuzmite kraći link\nOn je dodao i da su zakoni koji tretiraju nacionalne manjine u Srbiji daleko iznad zakona zemalja Unije.\nOn je, obraćajući se na sastanku Saveta ministara inostranih poslova zemalja-članice Organizacije za crnomorsku ekonomsku saradnju (OCES), istakao da je Srbija jasno zacrtala svoj evropski put, da ulaže napore da odgovori svim zahtevima koje valja ispuniti na tom putu.\n„Očekivali smo podršku i odobravanje svih zemalja članica EU, makar za one zahteve koji su jednaki bili za sve, kada već ne možemo očekivati za one koji stoje samo pred Srbijom i koji nisu bili deo kroz koji su prolazili ostali kandidati, danas članovi Unije. Ako 27 zemalja nema primedbi i zdušno podržava otvaranje i 26. poglavlja, da li jedna njihova članica uistinu vredi ocene preostalih 27?“, naglasio je Nikolić.\n„Odgovorno tvrdim da su zakoni koji tretiraju nacionalne manjine u našoj zemlji daleko iznad zakona zemalja-članica. U njima je regulisano i pitanje koje se tiče kulture i obrazovanja pripadnika nacionalnih manjina“, kazao je on.\nPrema Nikolićevim rečima nema mesta sumnji da će Srbija, u saradnji sa Savetom svake nacionalne manjine, posvećeno i stručno rešavati pitanja nastave na maternjem jeziku, udžbenika, nastavnika, specifičnih sadržaja.\nOn je podvukao da su bilateralna pitanja, sama sintagma kaže, bilateralna i da ih tako valja rešavati, uvek u dobroj volji i nameri.\nNikolić je kazao da se u susednoj Hrvatskoj nadmeću ko će više da naškodi Srbiji ili da je uvredi.\nPrema njegovim rečima, veličaju se simboli pod kojima su u Nezavisnoj državi Hrvatskoj ubijani Srbi, Romi i Jevreji. Dodaje da se predsednica Hrvatske se izvinjava roditeljima zato što je neznajući šta radi u paketićima deci poklonila i čokoladu proizvedenu u Srbiji.\n„Vrhunac je bio juče — Hrvatska ometa put Srbije ka EU zbog nerešenih bilateralnih problema. Tako se ne sarađuje, ne gradi, već razgrađuje, a mi i danas pružamo ruku Hrvatskoj i pozivamo da u interesu naše dece razgovaramo, sarađujemo, izgrađujemo društvo bez granica, rasnih i verskih sukoba. Mi to želimo, ta ruka je pružena svima, njima posebno, zato što želimo najbolje odnose“, istakao je Nikolić.


Američki ambasador Hil položio zakletvu: Dolazim sa novim pogledom na Srbiju | Kosova.info\nDom|Najnovije|Američki ambasador Hil položio zakletvu: Dolazim sa novim pogledom na Srbiju\nAmerički ambasador Hil položio zakletvu: Dolazim sa novim pogledom na Srbiju\nAmbasada Sjedinjenih Američkih Država u Beogradu je objavila da je ambasador Kristofer Hil položio zakletvu u Vašingtonu i počeo sa pripremama za skori dolazak u Beograd.\n„Veoma sam zahvalan i izuzetno srećan što je Senat SAD potvrdio moju nominaciju krajem prošle nedelje. U narednim danima slede užurbane pripreme kojima se svi bavimo kada krećemo na neki važan put i odlučujemo šta treba poneti, a šta ostaviti iza sebe. Moja supruga Džuli i ja se istinski radujemo što će Beograd biti naš dom u nekoliko narednih godina i što ćemo upoznati Srbiju i njen dinamičan narod“, piše u ličnoj poruci ambasadora Hila.\nOn je istakao da se „toliko toga promenilo“ od kad je poslednji put bio u Beogradu i regionu.\n„Vremenom sam naučio da poštujem istoriju i nastojao sam da naučim njene složene lekcije, ali u kofere neću spakovati težak teret prošlosti. Dolazim sa novim pogledom na Srbiju iz 2022. godine, zemlju koju Sjedinjene Države vide kao važnog partnera i prijatelja“, poručio je ambasador.\nHil dodaje da su ovo “bez sumnje nespokojna vremena”, ali da ipak veruje da ih Srbija i SAD “mogu dočekati zajedno, u konstruktivnom duhu i raspoloženju i sa svešću da imaju mnogo zajedničkih interesa”.\n“Želim da naši bilateralni veze rastu i napreduju kao nikad pre, a posebno želim da iz ovih globalnih izazova naši odnosi izađu još bolji i jači. Verujem u viziju dinamičnih odnosa između Srbije i SAD, koji počivaju na dubokim temeljima međusobnog poštovanja. U saradnji sa sposobnim osobljem Ambasade SAD u Srbiji, radujem se što ću doprineti najproduktivnijoj eri u odnosima koju su naše dve zemlje ikada imale. Vidimo se uskoro!”, piše u ličnoj poruci novog američkog ambasadora u Beogradu Kristofera Hila.\nPrimjećen određen pad u ulaganju u Trust


Kristina Kija Kockar uhvaćena u zagrljaju 7 godina mlađeg fudbalera: Evo ko je stjuardesi osvojio srce! (FOTO) – Region Live\nKristina Kija Kockar još se nije zvanično razvela od Slobe Radanovića, budući da on nije potpisao papire za razvod, a sve češće se spekuliše o tome da li je njeno srce uspeo da osvoji novi muškarac.\nKija se pre nekoliko dana našla u zagrljaju srpskog fudbalera, a njihova zajednička fotografija je odmah osvanula na društvenim mrežama. Reč je o Nikoli Banjcu, dvadesetdvogodišnjem sportisti koji trenutno igra za jedan mađarski klub.\nKada se sreo sa pobednicom “Zadruge”, koja je od njega starija sedam godina, mladi fudbaler odmah je poželeo da se fotografiše sa njom, što je pokrenulo glasine da gaji simpatije prema Kristini.\nMeđutim, kako je rekla u izjavama koje je poslednjih dana davala medijima, nijedan muškarac još nije uspeo da osvoji Kijino srce.\nUzimala je kašiku kokosovog ulja na prazan stomak, evo šta joj se desilo!


Dodik odbio da se na granici prema Crnoj Gori rasporede Oružane snage BiH - CdM\nDodik odbio da se na granici prema Crnoj Gori rasporede Oružane snage BiH\nPredsjedavajući Predsjedništva BiH Milorad Dodik izjavio je da na današnjoj hitnoj sjednici Predsjedništva, koja je bila posvećena migrantskoj krizi, nije donesena “bilo kakva odluka”.\nDodik je novinarima nakon sjednice rekao da je odbio zahtjev da se na granici prema Srbiji i Crnoj Gori rasporede Oružane snage BiH, jer to nije nadležnost vojske.\n“Ja ne mogu da prihvatim da se vojska raspoređuje prema granici ka Srbiji i Crnoj Gori”, naglasio je Dodik i dodao da nije podržao ni odluku za raspoređivanje Fronteksa (Agencije za zaštitu granica EU), ocijenivši da bi to značilo samo još “tvrđu” granicu prema Hrvatskoj.\nPrema njegovim riječima, radilo bi se o jednoj mazohističkoj odluci koja bi samo povećala probleme krize. ”\nPreglasan sam u pogledu Fronteksa i procudura govori da će se to vratiti na redovne sjednice”, pojasnio je Dodik.\nOn je dodao da je odbio i zaključak o raspoređivanju centara za smještaj migranata po cijeloj BiH, koji je predložio bošnjački član Predsjedništva Šefik Džaferović.\n“Na prostoru Republike Srpske neće se praviti migrantski centri jer Republika Srpska ne treba da bude kolateralna priča u tom pogledu”, naglasio je predsjedavajući Predsjedništva, zaključivši da je problem s migrantima “serviran” nižim nivoima vlasti.\nDodik je rekao da se može uraditi operativni plan sprečavanja ulaska ilegalnih migranata u BiH ako postoji politička volja za to.\n“Granična policija, u saradnji sa federalnom i kantonalnim policijama, u zoni svoje odgovornosti, treba da naprave operativni plan angažovanja radi sprečavanja nelegalnog ulaska u BiH”, rekao je Dodik novinarima, nakon vanredne sjednice Predsjedništva BiH u Sarajevu.\nOn je naglasio da, tamo gdje je granica BiH na teritoriji Republike Srpske, Granična policija BiH i Ministarstvo unutrašnjih poslova Republike Srpske treba da sačine zajednički plan sprečavanja ulaska u zemlju.\n“BiH nije na granici uradila svoj posao i sada je servirala nižim nivoima vlasti taj problem, koji je primarno bezbjednosni i socijalni”, istakao je Dodik, naglasivši da je Savjet ministara u tehničkom mandatu nije ništa uradio po pitanju migranske krize, pogotovo onda kada je krenuo taj talas, tako da je sada nepotrebno tražiti od tog tijela da se angažuje na rješavanju.\nPrema riječima Dodika, bauk u vezi sa migrantima je opravdan, jer gdje god se pojave migranti, tu se dešava nasilje nad lokalnim stanovništvom i njihovom imovinom.\nPredsjedavajući Predsjedništva smatra da bi, tamo gdje su migranti stacionirani, trebalo da postoje rigorozne mjere ponašanja, ali naglašava da to nije u nadležnosti Predsjedništva, već nižih nivoa vlasti.\nKada je riječ o primjeni sporazuma i raspoređivanju Fronteksa na granici BiH i Hrvatske, Dodik je rekao da će se ta tačka naći na dnevnom redu redovne sjednice Predsjedništva, te najavio da će uložiti vitalni nacionalni interes.\n“To znači da će o tom pitanju odlučivati poslanici Narodne skupštine Republike Srpske”, pojasnio je Dodik.\nTagsmigranti Milorad Dodik oružane snage BiH republika Srpska\nLogicno, kako bi onda Ronhil prolazio.\nA mi sa nase policajce pa ne ide rodjaci\nKosovo zabranilo uvoz meda i krompira iz Sjeverne Makedonije\nHaos u Republici Srpskoj: Zakon tjera priređivače igara na sreću u gubitke ili ilegalu


Crvena zvezda je ponovo oduševila fudbalsku planetu, a mediji širom Evrope daju svoje viđenje uspeha crveno-belih. Današnja generacija je navela italijansku "Gazetu delo sport" da čitaoce podseti na 1991. godinu kada su crveno-beli u Bariju postali prvaci Evrope, a posebno ističe jednu stvar.\nItalijani, koji su Zvezdu predstavili kao jednog od rivala Napolija u Ligi šampiona, pišu da je baza šampionske generacije koja je pre 27 godina postala prvak Starog kontinenta bila "multietičnost" (aludirajući na to da su dres Zvezde nosili fudbaleri iz svih bivših jugoslovenskih republika, te Rumun Miodrag Belodedić) i da se ona "pokazala kao dobitna kombinacija u sportu". Malo čudi taj stav o tome da više nema multietničnosti u klubu iz Ljutice Bogdana, jer za njegov prvi tim nastupaju igrači sa devet različitih državljanstava, ali... Apostrofiranje multietičnosti verovatno je uzeto kao primer "male Jugoslavije" koja je činila šampionsku ekipu iz Barija.\nTome "Gazeta" dodaje da je takav ideal "postao nemoguć za Jugoslaviju" koja se nedugo potom raspala u "nasilnom i krvavom balkanskom konfliktu", a da su ispaštali i fudbaleri. Oni su zbog toga morali da pređu u druge timove širom kontinenta, napuštajući jugoslovenske.\nZADUŽIO "SEDMICU" Francuzi predstavili Radonjića kao novog Piksija!\nKAKVA SCENA! Majka se krsti, brat vrišti od smeha, a on RIDA ZBOG ZVEZDE /URNEBESAN VIDEO/\nZanimljivo da list navodi jedan stih Dejvida Bovija koji opisuje finalni duel u Kupu šampiona 1991. godine protiv Marseja. Tim stihom tekst o Zvezdi i počinje - "Svi možemo da budemo heroji, makar na jedan dan".\nNakon kratkog podsećanja na najveći uspeh beogradskog kluba, pomenuti Kup šampiona osvojen na italijanskom tlu, čuveni sportski list se okreće sadašnjoj generaciji tima iz Ljutice Bogdana, te navodi da je ovo "ponovno rođenje" Crvene zvezde uz nabrajanje protivnika koje su crveno-beli savladali u kvalifikacijama za elitno takmičenje.\nU završnom delu teksta, Italijani podsećaju da Zvezda 26 godina nije učestovala u najkvalitetnijem evropskom takmičenju i da joj je ovo debitantsko učešće u Ligi šampiona. Kako navodi Gazeta - "prvi put od one nostalgične uspomene".\nPodsetimo, Crvena zvezda je voljom žreba smeštena u grupu C, a za protivnike će imati Napoli, Pari Sen Žermen i Liverpul. Prvi meč je na programu 18. septembra kada Beograđani dočekuju italijanski tim.


SportDC - Vesti - Vaterpolo - Jadran Neum kreće sa radom\nNedelja, 31.05.2020 11:23\n22.05.2020 Ismet Nimanović\nVaterpolo klub Jadran, Neum\nDugo je Neum bio izvan svih okvira kada je riječ o vodenim sportovima, ali Vaterpolo kluba Jadran iz Neuma bi uskoro trebao ovaj trend okrenuti u svoju korist.\nRevitalizacija ovog sporta u Neumu drži se skoro za svetinju, pa iz ovog kluba poručuju kako će sve stručne potencijale angažovati u realizaciji ovog cilja. Trenutno pred vodećim ljudima ovog kluba stoji " zadaća" obavezne registracije u plivački i vaterpolo Savez Federacije BiH.\nIde to sada polako i sigurno, poručili su iz kluba, a imaju ono najvažnije, radost i smijeh djece kada dolaze i nostalgiju za treningom i prije nego se on završi.\nKorona je druženje djevojčica i dječaka sa trenerima nakratko bila prekinula, no vrijeme koje je pred njima iskoristiće sada na najbolji mogući način, trenirajući i uživajući u napretku.\nPrve dvije tri sedmice treninzi će se održavati na otvorenom igralištu hotela Zenit, poštujući sve epidemiološke mjere, nakon tog perioda se kreće sa treninzima u zatvorenom bazenu pomenutog hotela, kao i treninzima u moru .\nOvim putem Vaterpolo klub Jadran Neum poziva sve zainteresovane djevojčice i dječake da dođu na probni sedmični trening i uvjere se zašto je ovaj klub jedan od najbržih rastućih sportskih kolektiva u gradu.\nVaterpolo Bosna i Hercegovina Republika Srpska Istočno Sarajevo Istočno Sarajevo\nVraćaju se treningu i vaterpolisti\nFića ide u Barselonetu\nRatko Rudić završio trenersku karijeru


Evo kako se pevačica snašla u NOVOJ SERIJI – OnlineVesti\nEvo kako se pevačica snašla u NOVOJ SERIJI\nby admin August 30, 2020, 2:56 pm 1.1k Views\nPevačica Milica Pavlović nosi glavnu ulogu u seriji “Pevačica”. Veliki broj proslavljenih glumaca dele kadar sa mladom muzičkom zvezdom koja je prema njihovim rečima veoma talentovana za svet kinematografije.\nU seriji, kompozitora tumači glumac Miloš Timotijević koji je na pitanja novinara o tome kako se Milica snalazi ispred filmskih kamera, poručio:\n– Glavni mi je partner u seriji. Sjajno je sarađivati sa Milicom. Nismo imali neke ozbiljnih scena za snimanjem, ali vidim da je otvorena i spreman za saradnju. Izgara od želje da uđe u kadar, naravno u početku je bila frka, ali sam joj rekao da je nama isto frka kada neki projekat počinje da se radi, a ona kaže: “Malo me je strah”, rekao sam joj nemoj da te bude strah dok se ne uspostavi neka uloga, odnosno osnovne smernice u liku – rekao je ovim povodom Miloš za “Blic”.\nMilica Pavlović serija “Pevačica”\nInače, atraktivna senjorita je stigla odlično raspoložena za druženje sa kolegama iz serije “Pevačica”, a svi prisutni su komentarisali da je blistala u zelenoj kombinaciji, koja je posebno istakla njenu vitku figuru koja nikoga ne ostavlja ravnodušnim.


VELIKA TRAGEDIJA ZA SVE: Preminuo srpski fudbaler - MAGAZIN\nNEZAPAMĆENI OBRAČUN U NOVOM SADU! OGORČENA SVEKRVA JAVILA\nVELIKA TRAGEDIJA ZA SVE: Preminuo srpski fudbaler\nNažalost fudbaler je preminuo odmah posle sudara sa golmanom.\nVeoma tragična vest je stigla iz Banatskog Karlovca. Naime mladi fudbaler OFK Proletera Stevan Ilić je preminuo u noći između petka i subote posle nedelju dana borbe lekara za njegov život u beogradskom Urgentnom\nEvo kako je izgledao doček Nove godine u\nKONAČNO DONETA PRESUDA U SLUČAJU HANKE\nKRV u Bečeju: Muškarac IZBODEN NOŽEM,\ncentru. Ilić (27) je nažalost doživeo povredu na utakmici Vojvođanske lige Istok u subotu 24. septembra u Pančevu posle jednog naizgled bezazlenog sudara sa svojim golmanom.\nIlić je odmah prebačen u Urgentni centar gde je zatim pao u komu i tamo je nažalost preminuo pored maksimalnog truda lekara da mu spasu život. Tragično preminuli Stevan je fudbalsku karijeru počeo u svom Proleteru u Banatskom Karlovcu.\nKao omladinac je igrao za Budućnost iz Alibunara. Osim Proletera i Budućnosti kratko vreme je igrao i za Homoljac iz Žagubice. Osnovnu školu je završio u Banatskom Karlovcu, a srednju PTT školu u Beogradu. Nedavno se zaposlio kao radnik "Pošte Srbije"..\nSahrana će se obaviti na mesnom groblju u Banatskom Karlovcu u nedelju u 14 časova...\nTEST RANDOM: 170


Jeftini letovi iz Zanzibara - Avio karte Zanzibar - eSky.rs\nAvio karte iz Tanzanije\nPretražite letove iz Zanzibara\nProverite najbolje prilike za letove iz Zanzibara\n✔ Postoje li posebne ponude za letove iz Zanzibara na eSky.rs?\n✔ Mogu li se pobrinuti za osiguranje prilikom rezervacije leta iz Zanzibara?\n✔ Ako rezervišem let iz Zanzibara, mogu li da rezervišem ujedno i smeštaj?\n✔ Koje avio-kompanije nude letove iz Zanzibara?\nBudite sigurni, da na eSky.rs ponuda letova iz Zanzibara uključuje ne samo niskotarifne avio-kompanije, već i one koje su specijalizovane za visoki standard.\nKorisne informacije o aerodromima\tu Zanzibaru\nPopularne avio kompanije iz Zanzibara\nRed letenja:\tZanzibar\nJeftini letovi do Tanzanije Jeftini letovi iz Tanzanije Jeftini letovi za Dodomu Jeftini letovi iz Dodome Jeftini letovi za Qilian Jeftini letovi iz Qilian\nJeftini letovi do Antigve i Barbude Jeftini letovi iz Antigve i Barbude Jeftini letovi do Port Hedland Intl Airport Jeftini letovi od Port Hedland Intl Airport


28. фебруара 2016. – СРПСКА НАПРЕДНА СТРАНКА\nDan: 28. februara 2016.\nObjavljeno 28. februara 2016.\nGO SNS Kruševac obeležio Svetski dan retkih bolesti akcijom ‘Zagrljaj za retke’\nGradski odbor Srpske napredne stranke Kruševac u saradnji sa savetom za zdravstvo obeležava svetski dan obolelih od retkih bolesti akcijom „ Zagrljaj za retke“.\nProcenjuje se da u Srbiji danas živi oko 500.000 osoba sa retkim bolestima. Oni u najvećem broju nisu dovoljno prepoznati u zdravstvenom sistemu,zajednički problemi koje imaju svi pacijenti sa retkim bolestima su nedostupnost odgovarajućih dijagnostičkih postupaka i aparata, kvalitetnih informacija i naučno zasnovanog znanja o retkim bolestima.\nUprkos činjenici da za većinu ovih bolesti još nema leka, kvalitet života osoba sa retkim bolestima i njihovih porodica ne zavisi od težine oboljenja, već od dostupnosti lečenja i službi za podršku, kao i šire društvene podrške , tako da GO SNS Kruševac ovim performansom „ZAGRLjAJEM ZA RETKE“ skreće pažnju i daje podršku obolelima od retkih bolesti .\nSavet za sport organizovao stonoteniski turnir u Kupcima\nSavet za sport Srpske napredne stranke Kruševac organizovao je u nedelju, 28. februara, stonoteniski turnir u Domu kulture u Kupcima.\nTurnir je bio pozivnog karaktera, a učestvovali su stonoteniseri iz Kupaca i okoline.\nU revijalnom delu snage su odmerile stonoteniske ekipe iz Kruševca i Kupaca.


» Deseto jubilarno izdanje “Evropskog dnevnika”\n“Ana i Marko, naši vodiči u Dnevniku, sa vama će podeliti brojne zanimljive činjenice i mogućnosti koje vam Evropska unija već nudi. Uveren sam da će Dnevnik odgovoriti vašoj znatiželji da naučite više o EU, o tome kako ona funkcioniše i, što je vrlo važno, kakve će koristi imati Srbija i njeni građani od pridruživanja evropskoj porodici”, napisao je šef Delegacije Evropske unije u Srbiji, ambasador Sem Fabrici.\n“Svaki jubilej vredi obeležiti, jer jubileji kroz trajanje mere vrednost stvari, poduhvata i odnosa. A decenija postojanja i opstanka Evropskog dnevnika govori o kontinuitetu i važnosti procesa evropske integracije Srbije za sve naše građane, a posebno vas, koji ćete u budućnosti svakako biti ne samo građani Srbije već i građani Evropske unije”, smatra ministarka za evropske integracije Republike Srbije Jadranka Joksimović.\n“Nadamo se da će vam ovaj vodič pomoći u spoznaji društvenog konteksta u kome odrastaju vaši vršnjaci u Evropi i mogućnostima koje se i vama nude, kao budućim aktivnim građanima Evropske unije”, tvrdi ministar obrazovanja, nauke i tehnološkog razvoja Mladen Šarčević.\nU okviru Dnevnika, objavljen je i nagradni konkurs za srednjoškolce “Evropa i ja”. Autori 15 najboljih radova biće nagrađeno putovanjem u jednu ili više zemalja EU, gde će moći da se upoznaju sa zanimljivostima svakodnevnog života Evropljana. Detaljnije


Premijer u ostavci, Ramuš Haradinaj (u sredini) na jednoj od sednica Vlade Kosova\nU Vladi Kosova među koalicionim partnerima vlada zabuna oko toga može li Ramuš Haradinaj kao premijer u ostavci sazivati sednice i može li ta vlada donositi bilo kakve odluke, pošto je premijer u ostavci.\nHaradinaj je podneo ostavku nakon poziva Specijalizovanog tužilaštva u Hagu, a sada se, kaže, obraća Ustavnom sudu za stav o daljem radu vlade u ostavci, do formiranja nove.\nJedna takva sednica Vlade, koju je Haradinaj sazvao za danas, prošla je bezuspešno i stoga je Haradinaj odlučio da se obrati Ustavnom sudu za mišljenje.\n"Nesigurno je sazivati sednicu Vlade bez odluke Ustavnog suda", kazao je Haradinaj nakon sastanka.\n"Molim Ustavni sud da hitno razmotri ovo pitanje, ne znam da li postoji brza procedura, ali ih molim da brzo razmotre ovo pitanje. Molim pravnu kancelariju Vlade da pod hitno podnese pitanje", istakao je Haradinaj.\nNa konferenciji za novinare nakon sednice, Haradinaj je rekao da, s obzirom da su svi tražili prevremene izbore nakon njegove ostavke, "predsednik ima samo pet minuta posla", a izbori mogu biti održani u septembru ili prve nedelje u oktobru.\nHaradinaj: Sad je na predsedniku Kosova da raspiše izbore\nIz Američke ambasade u Prištini poručuju da "pažljivo posmatraju kako se Kosovo, po prvi put, nosi sa ostavkom premijera."\n"Način na koji se postupa će pokazati koliko su kosovske institucije i zvaničnici spremni da se pridržavaju Ustava i zakona", ističe se.\nKoalicioni partner, Demokratska partija Kosova (DPK), više se zalagala za "politički dogovor", nego za mišljenje Ustavnog suda, pritom dovodeći u pitanje dnevni red Vlade i donošenje odluka.\nZamenik premijera, iz DPK, Enver Hodžaj na samom početku sednice je kazao da aktuelna vlada nema ovlašćenja da donosi odluke koje su bile predviđene dnevnim redom te sednice.\n"Mislim da nemamo ovlašćenja za ove teme. Smatram da trebamo da tražimo zakonsko tumačenje - kako dalje kao Vlada Republike Kosova, kako ne bismo kršili zakon. Teme koje su hitne mogu se razmatrati i ne treba biti institucionalnog vakuuma, a sa ostalima ne treba da se nastavi", kazao je Hodžaj.\nHodžaj je, međutim, istakao da ne misli da treba da se donese odluka o tome da se ode na Ustavni sud, već da je pre svega potrebna "politička racionalnost".\nŠta je, a šta nije hitno\nHaradinaj je na to rekao da se politički dogovor i može postići, ali da to ne znači da on može imati i zakonsku ili ustavnu osnovu.\n"Od danas se plašim da sazivam sednicu, jer ne znam koja tačka dnevnog reda pripada kojoj kategoriji i da li ima hitnih situacija", dodao je.\n"Teško je proceniti koje su teme hitne, a koje ne. Jedino što mi preostaje jeste da se, kao predsednik Vlade obratim Ustavnom sudu, i za to tražim i vašu podršku. To znači i da nemam pravo da sazivam sednice Vlade bez mišljenja Ustavnog suda. Nisam za to, jer smatram da se može stvoriti vakuum, ali s obzirom da to traže partneri, obavezan sam da to uradim", kazao je Haradinaj.\nIz DPK ukazali su i da se 2019. godinu nije predviđao budžet za izbore, ukoliko se ide u nove izbore, a da taj budžet u ovakvim slučajevima odvaja Vlada Kosova.\nMinistar finansija Bedri Hamza (DPK) je razjasnio da postoji fond unutar tog ministarstva koji može da se iskoristi u tu svrhu, a nakon što se raspišu izbori. I on je insistirao na političkom dogovoru.\nS druge strane, iz opozicionog pokreta Samoopredeljenje rekli su da Haradinaj više nije premijer i da nema pravo da se obrati Ustavnom sudu. Aljbuljena Hadžiu iz ovog pokreta istakla je da prevremeni izbori trebaju da se dese što pre.\n"Čim je došao, počeo je sa skandalima i mandat je završio sa skandalom", dodala je ona.\nAvdulah Hoti iz Demokratskog saveza Kosova istakao je da današnja sednica Vlade još jednom ukazuje na nedostatak ovlašćenja premijera u ostavci.\nHaradinaj je 19. jula podneo ostavku zbog poziva Specijalizovanog tužilaštva Hagu. On se u Hagu u sredu pred tim tužilaštvom branio ćutanjem, a u četvrtak, po povratku iz Haga, kazao je da se vraća obavezama i radu.\nUstav inače omogućava predsedniku Kosova da, u slučaju ostavke premijera, u konsultaciji sa političkim partijama ili koalicijom, većinom u Skupštini, imenuje novog kandidata za formiranje Vlade.\nPredsednik Kosova Hašim Tači saopštio je u četvrtak da će sledeće nedelje otpočeti konsultacije sa političkim partijama, odnosno koalicijama, o sledećim koracima "koji bi doveli do prevazilaženja situacije koja je stvorena nakon ostavke premijera".\nSve partije su se, međutim, izjasnile da podržavaju održavanje prevremenih izbora, na čemu insistira i Haradinaj.\nVlada Kosova u ostavci zaseda u petak\nSledeće nedelje konsultacije za 'prevazilaženje situacije' nakon Haradinajeve ostavke